open-index/open-wikipedia-markdown huggingface dataset:
สตีเฟน บอลด์วิน

**สตีเฟน บอลด์วิน** () เกิดเมื่อวันที่ 12 พฤษภาคม ค.ศ. 1966 เป็นนักแสดง ผู้กำกับ โปรดิวเซอร์ นักเขียน ชาวอเมริกัน และเป็นน้องชายคนเล็กสุดของพี่น้องตระกูลบอลด์วิน เป็นที่รู้จักในบท วิลเลียม เอฟ. โคดี ในรายการแนวคาวบอย เรื่อง *[[The Young Riders]]* (1989–1992) และบท สจ๊วต ในภาพยนตร์ *[[Threesome (film)|Threesome]]* (1994) ส่วนผลงานภาพยนตร์อื่น เขาแสดงใน *[[Posse (1993 film)|Posse]]* (1993), *[[8 Seconds]]* (1994), *[[The Usual Suspects]]* (1995), *[[Fall Time (film)|Fall Time]]* (1995), *[[Bio-Dome]]* (1996), *[[Fled]]* (1996), *[[One Tough Cop]]* (1998), *[[The Flintstones in Viva Rock Vegas]]* (2000), *[[The Harpy]]* (2007),  และ *[[The Flyboys (film)|The Flyboys]]* (2008)

## อ้างอิง

หมวดหมู่:นักแสดงอเมริกัน
หมวดหมู่:ผู้มีชื่อเสียงทางโทรทัศน์ชาวอเมริกัน
หมวดหมู่:ชาวอเมริกันเชื้อสายไอริช‎
หมวดหมู่:ชาวอเมริกันเชื้อสายอังกฤษ
หมวดหมู่:บุคคลจากรัฐนิวยอร์ก
หมวดหมู่:ผู้กำกับภาพยนตร์ชาวอเมริกัน
วอลต์ดิสนีย์พิกเชอส์

**วอลต์ดิสนีย์พิกเชอส์** () เป็นบริษัทผลิตภาพยนตร์สัญชาติอเมริกันและเป็นบริษัทย่อยของเดอะวอลต์ดิสนีย์สตูดิโอส์ ซึ่งเป็นส่วนหนึ่งของดิสนีย์เอ็นเตอร์เทนเมนต์ และมีบริษัทเดอะวอลต์ดิสนีย์เป็นเจ้าของ สตูดิโอแห่งนี้เป็นผู้ผลิตภาพยนตร์ชั้นนำฉบับคนแสดงจริง (live-action) ภายในหน่วยของวอลต์ดิสนีย์สตูดิโอส์ และตั้งอยู่ที่วอลต์ดิสนีย์สตูดิโอส์ในเบอร์แบงก์ รัฐแคลิฟอร์เนีย ภาพยนตร์แอนิเมชันที่ผลิตโดยวอลต์ดิสนีย์แอนิเมชันสตูดิโอส์และพิกซาร์แอนิเมชันสตูดิโอส์ก็ออกฉายภายใต้แบนเนอร์ของสตูดิโอเช่นกัน วอลต์ดิสนีย์สตูดิโอส์โมชันพิกเชอส์เป็นผู้จัดจำหน่ายและทำการตลาดภาพยนตร์ที่ผลิตโดยวอลต์ดิสนีย์พิกเชอส์

ดิสนีย์เริ่มผลิตภาพยนตร์ฉบับคนแสดงในปี ค.ศ. 1950 แผนกไลฟ์แอ็กชันได้กลายเป็นวอลต์ดิสนีย์พิกเชอส์ในปี ค.ศ. 1983 เมื่อดิสนีย์จัดแผนกสตูดิโอใหม่ทั้งหมด ซึ่งรวมถึงการแยกออกจากแผนกแอนิเมชันฟีเจอร์และการสร้างทัชสโตนพิกเจอส์ในเวลาต่อมา ในช่วงปลายทศวรรษนั้น เมื่อรวมกับผลงานของทัชสโตน วอลต์ดิสนีย์พิกเชอส์ได้ยกระดับดิสนีย์ให้เป็นหนึ่งในสตูดิโอภาพยนตร์รายใหญ่ของฮอลลีวูด

ปัจจุบันวอลต์ดิสนีย์พิกเชอส์เป็นหนึ่งในห้าสตูดิโอภาพยนตร์ฉบับคนแสดงจริงภายในวอลต์ดิสนีย์สตูดิโอ ส่วนที่เหลือคือ ทเวนตีท์เซนจูรีสตูดิโอส์, มาร์เวลสตูดิโอส์, ลูคัสฟิล์ม และเสิร์ชไลต์พิกเจอร์ส ภาพยนตร์สร้างใหม่ในปี ค.ศ. 2019 *[[เดอะไลอ้อนคิง]]*  เป็นภาพยนตร์ที่ทำรายได้สูงสุดของสตูดิโอทั่วโลกด้วยรายได้ 1.6 พันล้านดอลลาร์ และ*[[ไพเรทส์ออฟเดอะแคริบเบียน]]* เป็นภาพยนตร์ชุดที่ประสบความสำเร็จมากที่สุดของสตูดิโอ โดยมีภาพยนตร์ 5 เรื่องที่ทำรายได้รวมกว่า 4.5 พันล้านดอลลาร์ในบ็อกซ์ออฟฟิศทั่วโลก

## คลังภาพยนตร์
ภาพยนตร์คนแสดงเรื่องแรกของสตูดิโอคือ *[[เกาะมหาสมบัติ (ภาพยนตร์ ค.ศ. 1950)|เกาะมหาสมบัติ]]* (1950) ภาพยนตร์แอนิเมชันที่ผลิตโดยวอลต์ดิสนีย์แอนิเมชันสตูดิโอส์และพิกซาร์ก็ออกฉายโดยวอลต์ดิสนีย์พิกเชอส์เช่นกัน สตูดิโอได้เปิดตัวภาพยนตร์สี่เรื่องที่ได้รับการเสนอชื่อเข้าชิงรางวัลออสการ์ สาขาภาพยนตร์ยอดเยี่ยม ได้แก่ *[[แมรี่ ป๊อปปินส์ (ภาพยนตร์)|แมรี่ ป๊อปปินส์]]* (1964), *[[โฉมงามกับเจ้าชายอสูร (ภาพยนตร์ ค.ศ. 1991)|โฉมงามกับเจ้าชายอสูร]]* (1991), *[[ปู่ซ่าบ้าพลัง]]* (2009) และ*[[ทอย สตอรี่ 3]]* (2010)

### ภาพยนตร์ที่ทำรายได้สูงสุด
วอลต์ดิสนีย์พิกเชอส์สผลิตภาพยนตร์ฉบับคนแสดง 5 เรื่องซึ่งทำรายได้ทะลุ 1 พันล้านดอลลาร์ในบ็อกซ์ออฟฟิศทั่วโลก ได้แก่ *[[สงครามปีศาจโจรสลัดสยองโลก]]* (2006), *[[อลิซในแดนมหัศจรรย์ (ภาพยนตร์ พ.ศ. 2553)|อลิซในแดนมหัศจรรย์]]* (2010), *[[ผจญภัยล่าสายน้ำอมฤตสุดขอบโลก]]* (2011), *[[โฉมงามกับเจ้าชายอสูร (ภาพยนตร์ พ.ศ. 2560)|โฉมงามกับเจ้าชายอสูร]]* (2017), และ*[[อะลาดิน (ภาพยนตร์ พ.ศ. 2562)|อะลาดิน]]* (2019); และได้เปิดตัวภาพยนตร์แอนิเมชัน 8 เรื่องที่บรรลุเป้าหมายดังกล่าว: *[[ทอย สตอรี่ 3]]* (2010), *[[ผจญภัยแดนคำสาปราชินีหิมะ]]* (2013), *[[นครสัตว์มหาสนุก]]*, *[[ผจญภัยดอรี่ขี้ลืม]]* (ทั้งคู่ในปี 2016 ), *[[รวมเหล่ายอดคนพิทักษ์โลก 2]]* (2018), *[[เดอะไลอ้อนคิง (ภาพยนตร์ พ.ศ. 2562)|เดอะไลอ้อนคิง]]*, *[[ทอย สตอรี่ 4]]* และ*[[ผจญภัยปริศนาราชินีหิมะ]]* (ทั้ง 3 เรื่องในปี 2019)

: **

‡—รวมถึงการออกภาพยนตร์ใหม่ด้วย

## ดูเพิ่ม
* เดอะวอลต์ดิสนีย์สตูดิโอส์
* วอลต์ดิสนีย์สตูดิโอส์โมชันพิกเชอส์

## อ้างอิง

## แหล่งข้อมูลอื่น
* 

หมวดหมู่:บริษัทผลิตภาพยนตร์ของสหรัฐ
หมวดหมู่:วอลต์ดิสนีย์สตูดิโอส์
หมวดหมู่:บริษัทอเมริกันที่ก่อตั้งในปี พ.ศ. 2466
ลีท

**ลีท** (; ; ) เป็นชานเมืองทางตอนเหนือของเอดินบะระ เมืองหลวงของประเทศสกอตแลนด์ ตั้งอยู่บริเวณปากแม่น้ำวอเทอร์ออฟลีท และเป็นที่ตั้งของท่าเรือลีท

หลักฐานทางประวัติศาสตร์ที่เก่าแก่ที่สุดซึ่งยังคงหลงเหลืออยู่ ปรากฏในกฎบัตรพระราชทานที่อนุญาตให้ก่อสร้างแอบบีย์ฮอลีรูดเมื่อ ค.ศ. 1128 โดยในเอกสารดังกล่าวเรียกพื้นที่นี้ว่า *อินเวอร์เลต* (Inverlet หรือ Inverleith) หลังจากอยู่ภายใต้การควบคุมของเอดินบะระมานานหลายศตวรรษ ลีทได้รับการจัดตั้งเป็นบะระ (burgh) แยกต่างหากใน ค.ศ. 1833 ก่อนจะถูกรวมกลับเข้าเป็นส่วนหนึ่งของเอดินบะระอีกครั้งใน ค.ศ. 1920

ลีทตั้งอยู่บนชายฝั่งด้านใต้ของเฟิร์ทออฟฟอร์ท และอยู่ภายในเขตสภานครเอดินบะระ โดยตั้งแต่ ค.ศ. 2007 เป็นต้นมา พื้นที่นี้ได้รับการกำหนดให้เป็นหนึ่งใน 17 เขตเลือกตั้งแบบหลายสมาชิกของนครเอดินบะระ

## อ้างอิง

หมวดหมู่:เมืองในสกอตแลนด์
ดรีมเวิกส์

**ดรีมเวิกส์พิกเจอส์** () หรือเป็นที่รู้จักในชื่อ **ดรีมเวิกส์, แอลแอนซี** (DreamWorks, LLC), **ดรีมเวิกส์ เอสเคจี** (DreamWorks SKG), **ดรีมเวิกส์สตูดิโอส์** (DreamWorks Studios) หรือ **ดีดับเบิลยูสตูดิโอส์, แอลแอลซี** (DW Studios, LLC) เป็นสตูดิโอผลิตภาพยนตร์อเมริกัน ที่พัฒนา ผลิต และจัดจำหน่ายภาพยนตร์ วิดีโอเกมและรายการโทรทัศน์ บริษัทผลิตหรือจัดจำหน่ายภาพยนตร์มากกว่า 10 เรื่องที่มีรายได้มากกว่า 100 ล้านดอลลาร์สหรัฐ ภาพยนตร์ที่ประสบความสำเร็จที่สุดคือเรื่อง *[[Shrek 2]]*

ดรีมเวิกส์ เริ่มต้นขึ้นในปี 1994 จากความพยายามอย่างมากของผู้มีอำนาจในวงการสื่อ อย่าง สตีเวน สปีลเบิร์ก, เจฟฟรีย์ แคตเซนเบิร์ก และเดวิด เกฟเฟน (ชื่อ SKG มาจากสกุลของทั้ง 3 คน) ที่จะสร้างสตูดิโอฮอลลีวูดใหม่ โดยในเดือนธันวาคม ค.ศ. 2005 ผู้ก่อตั้งเห็นด้วยที่จะขายสตูดิโอนี้ให้กับทางเวียคอม บริษัทแม่ของพาราเมาต์พิกเจอส์ การขายได้เสร็จสิ้นในเดือนกุมภาพันธ์ ค.ศ. 2006 ต่อมาในปี 2008 ดรีมเวิกส์ออกมาประกาศยุติหุ้นส่วนกับพาราเมาต์ และเซ็นสัญญาด้วยเงินจำนวน 1.5 พันล้านดอลลาร์สหรัฐ ในการผลิตภาพยนตร์กับ รีไลแอนซ์เอดีเอกรุ๊ป ของอินเดีย รีไลแอนซ์ให้เงินกรรมสิทธิหุ้นส่วน 325 ล้านดอลลาร์สหรัฐ เป็นเงินทุนในการสร้างสตูดิโอดรีมเวิกส์ใหม่ ให้แยกออกมา โดยรีไลแอนซ์เป็นเจ้าของ 50% ซึ่งนำโดยอนิล แอมบานิ

บริษัทดรีมเวิกส์แอนิเมชันเอสเคจี ที่แยกออกมาจากดรีมเวิกส์ในปี 2004 โดยภาพยนตร์จัดจำหน่ายทั่วโลกโดยพาราเมาต์ แต่สำหรับสตูดิโอแอนิเมชันแล้ว ยังคงเป็นอิสระจากพาราเมาต์/เวียคอม

## อ้างอิง

หมวดหมู่:บริษัทผลิตภาพยนตร์ของสหรัฐ
หมวดหมู่:บริษัทอเมริกันที่ก่อตั้งในปี พ.ศ. 2537
วิลเลียม เซซิล บารอนเบิร์กลีย์

**วิลเลียม เซซิล บารอนเบิร์กลีย์** (; 13 กันยายน ค.ศ. 1520 – 4 สิงหาคม ค.ศ. 1598) วิลเลียม เซซิลรัฐบุรุษชาวอังกฤษเป็นหัวหน้าที่ปรึกษาของสมเด็จพระราชินีนาถเอลิซาเบธที่ 1 แห่งอังกฤษจนเกือบตลอดรัชสมัยของพระองค์ เป็นมุขมนตรีแห่งราชอาณาจักรสองสมัย (ค.ศ. 1550–ค.ศ. 1553 และ ค.ศ. 1558–ค.ศ. 1572) และ มุขมนตรีกรมพระคลัง ตั้งแต่ ค.ศ. 1572

## อ้างอิง

* 
## ดูเพิ่ม
* สมเด็จพระราชินีนาถเอลิซาเบธที่ 1 แห่งอังกฤษ

## แหล่งข้อมูลอื่น
* 
* William Cecil (1521-1598) at luminarium.org
* William Cecil, Baron Burghley at 1911encyclopedia.org

หมวดหมู่:บุคคลที่เกิดในปี พ.ศ. 2063
หมวดหมู่:ขุนนางอังกฤษ
หมวดหมู่:บุคคลในคริสต์ศตวรรษที่ 16
หมวดหมู่:นักการเมืองอังกฤษ
หมวดหมู่:บุคคลสมัยทิวเดอร์
หมวดหมู่:ตระกูลเซซิล
มาร์กาเร็ต โบฟอร์ท

__NOTOC__
**มาร์กาเร็ต โบฟอร์ท** อาจจะหมายถึง
* เลดี้มาร์กาเร็ต โบฟอร์ท หรือ มาร์กาเร็ต โบฟอร์ท เคานเทสแห่งริชมอนด์และดาร์บี หรือ เลดี้สแตนลีย์ (Lady Margaret Beaufort) (ค.ศ. 1443–ค.ศ. 1509) - พระราชมารดาในสมเด็จพระเจ้าเฮนรีที่ 7 แห่งอังกฤษ
* มาร์กาเร็ต โบฟอร์ท เคานเทสแห่งสตาฟฟอร์ด (Margaret Beaufort, Countess of Stafford) (ราว ค.ศ. 1427–ค.ศ. 1474) - บุตรีของเอ็ดมันด์ โบฟอร์ท ดยุคแห่งซัมเมอร์เซ็ทที่ 1 และมารดาของเฮนรี สตาฟฟอร์ด ดยุคแห่งบัคคิงแฮมที่ 2
* มาร์กาเร็ต โบฟอร์ท เคานเทสแห่งเดวอน (Margaret Beaufort, Countess of Devon) (ราว ค.ศ. 1409–ค.ศ. 1449) - บุตรีของจอห์น โบฟอร์ท เอิร์ลแห่งซัมเมอร์เซ็ทที่ 1
ทุ่นระเบิดเคลย์มอร์

**ทุ่นระเบิดสังหารบุคคล เอ็ม18เอ1 เคลย์มอร์** () เป็นทุ่นระเบิดสังหารบุคคล ที่ใช้งานโดยกองทัพสหรัฐ ออกแบบโดยนอร์แมน แม็กลีออด ซึ่งเป็นผู้ตั้งชื่อทุ่นระเบิดชนิดนี้ ตามศัพท์ภาษาแกลิกแบบสกอต "เคลย์มอร์"  

ระเบิดรุ่นแรกใช้ชื่อว่า เอ็ม18 เคลย์มอร์ ออกแบบขึ้นในช่วงทศวรรษ 1950 เริ่มใช้งานครั้งแรกในสงครามเวียดนาม ประกอบด้วยกล่องพลาสติกรูปโค้ง ภายในบรรจุซีโฟร์ และสะเก็ดสังหารเป็นลูกกลมเหล็กขนาดเส้นผ่าศูนย์กลาง 1/8 นิ้ว จำนวน 700 ลูก เมื่อถูกจุดระเบิดลูกเหล็กจะพุ่งเป็นแนวรูปพัด ระยะประมาณ 100 เมตร ทำมุมประมาณ 60 องศา ความสูงประมาณ 2 เมตร ด้วยความเร็วประมาณ 1,200 เมตร/วินาที  การจุดระเบิดทำได้สามวิธีคือ ใช้ผู้ควบคุม ไม่ใช้ผู้ควบคุม (ทำงานโดยใช้สายลวด หรือระบบอื่นๆ เช่น สวิทช์แสง สวิทช์จับความเคลื่อนไหว สวิทช์สั่นสะเทือน) และระบบหน่วงเวลา สามารถทำความสูญเสียกับทหารราบและยานยนต์ไม่หุ้มเกราะ

ในประเทศไทย บางครั้งมีผู้เรียกระเบิดชนิดนี้ว่า "เคโม" 

## อ้างอิง

## แหล่งข้อมูลอื่น

* GlobalSecurity.org - M18 Claymore
* International Coalition to Ban Landmines - Countries using Claymore type mines (PDF)
* GlobalSecurity.org - FM 23-23 ANTIPERSONNEL MINE M18A1 AND M18 (CLAYMORE) Field Manual

หมวดหมู่:วัตถุระเบิด
หมวดหมู่:อาวุธ
เลดีมาร์กาเรต โบเฟิร์ต

**มาร์กาเรต โบเฟิร์ต พระราชชนนีและเคาน์เตสแห่งริชมอนด์และดาร์บี** หรือเรียกสั้น ๆ ว่า **เลดี้มาร์กาเรต โบเฟิร์ต** (; 31 พฤษภาคม ค.ศ. 1443 - 29 มิถุนายน ค.ศ. 1509) มาร์กาเรต โบเฟิร์ตเป็นพระราชชนนีของสมเด็จพระเจ้าเฮนรีที่ 7 แห่งอังกฤษ และ พระอัยยิกาของสมเด็จพระเจ้าเฮนรีที่ 8 มาร์กาเรตเป็นบุคคลที่มีบทบาทสำคัญในสงครามดอกกุหลาบและผู้มีอิทธิพลต่อราชวงศ์ทิวดอร์ และเป็นผู้ก่อตั้งวิทยาลัยสองวิทยาลัยของมหาวิทยาลัยเคมบริดจ์ ในปี ค.ศ. 1509 มาร์กาเรตทรงดำรงตำแหน่งเป็นผู้สำเร็จราชการแทนพระองค์ในพระราชนัดดาสมเด็จพระเจ้าเฮนรีที่ 8

## อ้างอิง

* Jonas, Michael K.; Underwood, Malcolm G. *The King's Mother: Lady Margaret Beaufort, Countess of Richmond and Derby*, Cambridge University Press 1993 ISBN 0-521-44794-1
* Krug, Rebecca. *Reading families: women's literate practice in late medieval England* Cornell University Press 2002 ISBN 0-8014-3924-8

## ดูเพิ่ม
* สงครามดอกกุหลาบ 

## แหล่งข้อมูลอื่น
* A short profile of Margaret alongside other influential women of her time 
* E. M. G. Routh, ''Lady Margaret: A Memoir of Lady Margaret Beaufort, Countess of Richmond & Derby, Mother of Henry VII'', 1924: e-text
* Catholic Encyclopedia article
* Margaret Beaufort's patronage of theatre and/or music
* The school that was established in honour of Lady Margaret Beaufort's will 
* 

หมวดหมู่:บุคคลที่เกิดในปี พ.ศ. 1986
หมวดหมู่:ตระกูลโบฟอร์ต
หมวดหมู่:ราชวงศ์ทิวเดอร์
หมวดหมู่:บุคคลสมัยทิวเดอร์
หมวดหมู่:บุคคลในคริสต์ศตวรรษที่ 15
หมวดหมู่:ขุนนางอังกฤษ
หมวดหมู่:เคาน์เตสในประเทศอังกฤษ
หมวดหมู่:คริสต์ศาสนิกชนนิกายโรมันคาทอลิกชาวอังกฤษ
หมวดหมู่:ผู้สำเร็จราชการแทนพระองค์ที่เป็นสตรี
หมวดหมู่:บุคคลในสงครามดอกกุหลาบ
หมวดหมู่:เลดีออฟเดอะการ์เตอร์
ปราสาทสเตอร์ลิง

**ปราสาทสเตอร์ลิง** (ภาษาอังกฤษ: **Stirling Castle**) เป็นปราสาทที่ตั้งอยู่ที่สเตอร์ลิงในสกอตแลนด์ในสหราชอาณาจักร ปราสาทสเตอร์ลิงเป็นปราสาทที่ใหญ่ที่สุดและสำคัญที่สุดปราสาทหนึ่งทั้งทางด้านประวัติศาสตร์และทางด้านสถาปัตยกรรมของสกอตแลนด์ ตัวปราสาทตั้งอยู่บนเนินคาลเซิลฮิลล์ซึ่งเป็นเนินที่เกิดจากหินภูเขาไฟโบราณ และล้อมรอบสามด้านด้วยผาสูงชันที่ทำให้เหมาะแก่การป้องกันตน ตำแหน่งที่ดีทางยุทธศาสตร์ทำให้ที่ตั้งของปราสาทมีความสำคัญมาตั้งแต่ยุคโบราณ สิ่งก่อสร้างหลักส่วนใหญ่สร้างมาตั้งแต่คริสต์ศตวรรษที่ 15 และ 16 สิ่งก่อสร้างจากคริสต์ศตวรรษที่ 14 ก็ยังคงมีหลงเหลืออยู่บ้าง แต่ส่วนที่ใช้ในการป้องกันด้านนอกทางด้านตัวเมืองสร้างมาตั้งแต่คริสต์ศตวรรษที่ 18 พระมหากษัตริย์และพระราชินีแห่งสกอตแลนด์หลายพระองค์ได้รับการสวมมงกุฎที่สเตอร์ลิง รวมทั้งสมเด็จพระราชินีนาถแมรีที่ 1 แห่งสกอตแลนด์ในปี ค.ศ. 1543 ปราสาทสเตอร์ลิงถูกล้อมด้วยกันอย่างน้อยแปดครั้งรวมทั้งหลายครั้งระหว่างสงครามอิสรภาพสกอตแลนด์ ครั้งสุดท้ายในปี ค.ศ. 1746เมื่อชาร์ลส์ เอ็ดเวิร์ด สจวต หรือ "Bonnie Prince Charlie" พยายามยึดปราสาทแต่ไม่สำเร็จ

## อ้างอิง

*
*
*
*
*
*
*
*
*
*
*
 
## ดูเพิ่ม
* ปราสาท

## แหล่งข้อมูลอื่น

*
*Stirling Castle website 
*Stirling Palace research 2008  
*Stirling Castle, Undiscovered Scotland
*The Argyll and Sutherland Highlanders
*Clan Stirling Online , early images of Stirling Castle
*Video view of Stirling Castle on ScotlandonTV 
*Stirling Castle in Black & White

หมวดหมู่:ปราสาทในสกอตแลนด์
หมวดหมู่:สิ่งก่อสร้างในสกอตแลนด์
กำแพงจั่วขั้นบันได

[thumb|240px |"บ้านหิน" (Steinhaus) ที่บาทวิมพ์เฟินใน[เยอรมนี ตัวบ้านสร้างราวคริสต์ศตวรรษที่ 13 แต่กำแพงจั่วขั้นบันไดสร้างราวคริสต์ศตวรรษที่ 16]]
**กำแพงจั่วขั้นบันได** () คือลักษณะหนึ่งของหน้าจั่วที่สองด้านที่แหลมขึ้นไปประกบกันเป็นยอดจะหยักเป็นขั้นๆ คล้ายบันได หรือส่วนแหลมของกำแพงกันตก (parapet) ที่มีลักษณะเป็นผนังที่ตั้งอยู่ปลายหลังคาหรือบนกำแพงอิฐก็มักจะตั้งซ้อนขึ้นเป็นขั้น ๆ เพื่อความสวยงามและความสะดวกในการปิดส่วนบนของงานอิฐให้ดูงดงาม

กำแพงจั่วขั้นบันไดที่เริ่มสร้างกันมาตั้งแต่ราวคริสต์ศตวรรษที่ 15 เป็นต้นมา พบในอังกฤษ, เดนมาร์ก, เยอรมนี, สวิตเซอร์แลนด์ และสวีเดน นอกจากนั้นก็ยังมีการใช้กันในสกอตแลนด์ที่เริ่มกันมาตั้งแต่ราวคริสต์ศตวรรษที่ 16 ตัวอย่างของกำแพงจั่วขั้นบันไดในสกอตแลนด์ก็มีที่คฤหาสน์มักคัลส์, คฤหาสน์มอนบอดโด และเรือนเก็บค่าธรรมเนียมสโตนเฮเวน ที่สร้างระหว่างปลายคริสต์ศตวรรษที่ 16 จนถึงต้นคริสต์ศตวรรษที่ 17 นอกจากนั้นก็ยังเป็นลักษณะที่นิยมใช้ในการสร้างหน้าจั่วของคริสต์ศาสนสถานในเดนมาร์กในยุคกลาง

ในภาษาดัตช์หน้าจั่วลักษณะเรียกว่า "trapgevel" ที่แปลว่า "กำแพงจั่วขั้นบันได" ที่เป็นลักษณะที่ใช้ในการสร้างสิ่งก่อสร้างที่ทำด้วยอิฐหลายแห่งในเนเธอร์แลนด์, เบลเยียม และบ้านเรือนตึกรามของผู้ตั้งถิ่นฐานในอาณานิคมของเนเธอร์แลนด์ ส่วนกำแพงจั่วขั้นบันไดที่สร้างในทวีปอเมริกาเหนือจะเป็นหน้าจั่วที่สร้างในคริสต์ศตวรรษที่  19 หรือบางครั้งก็จะพบในสถาปัตยกรรมฟื้นฟูเรอแนซ็องส์ของทางตอนเหนือของยุโรป

## ระเบียงภาพ
ตัวอย่างของสิ่งก่อสร้างที่มีจั่วแบบกำแพงจั่วขั้นบันได


ไฟล์:Fasader torget.jpg|ตึกแถวตกแต่งด้วยกำแพงจั่วขั้นบันไดกลางเมืองบรูชในเบลเยียม
ไฟล์:Crow-step-gables-353.jpg|ตึกแถวที่แคมเดนทาวน์, ลอนดอน, อังกฤษ
ไฟล์:Hoorn - Statenpoort.jpg|กำแพงจั่วขั้นบันไดที่เพิ่มสิ่งตกแต่งในเนเธอร์แลนด์
ไฟล์:SvenskaKyrkanLuebeckGiebel.jpg|กำแพงจั่วขั้นบันไดของวัดเซนต์เกอทรูดในลือเบคในเยอรมนี
ไฟล์:Kerkhoffhaus-Giebel.jpg|กำแพงจั่วขั้นบันไดของ Kerkhoffhaus ในรอสตอคในเยอรมนี
ไฟล์:Oxie kyrka.jpg|กำแพงจั่วขั้นบันไดวัดที่สกาเนียในสวีเดน
ไฟล์:Zürich - Limmatquai - Zum Kämbel IMG 1115.jpg|Zunfthaus zur Haue ที่ซือริชในสวิตเซอร์แลนด์
ไฟล์:Dinkelsbühl 3635.jpg|กำแพงจั่วขั้นบันไดบนหอประตูเมืองของดิงเคิลส์บืลในเยอรมนี



## อ้างอิง

## ดูเพิ่ม
* หน้าจั่ว 
* ตับระเบียง
* ส่วนประกอบของคริสต์ศาสนสถาน
* ส่วนประกอบของสิ่งก่อสร้าง

## แหล่งข้อมูลอื่น

*Roper Gate, an example of the use of crow-stepped gable

หมวดหมู่:สถาปัตยกรรมคริสต์ศาสนสถาน
หมวดหมู่:ส่วนประกอบของสิ่งก่อสร้าง
หมวดหมู่:กำแพง
หมวดหมู่:หลังคา
วันอาภากร

**วันอาภากร** ตรงกับวันที่ 19 พฤษภาคม ของทุกปี ตรงกับวันคล้ายวันสิ้นพระชนม์ของ พระเจ้าบรมวงศ์เธอ กรมหลวงชุมพรเขตอุดมศักดิ์ (19 พฤษภาคม พ.ศ. 2466) ซึ่งเป็นที่เคารพของทหารเรือไทย ในฐานะที่ทรงเป็นผู้วางรากฐาน และพัฒนากิจการกองทัพเรือไทย จัดตั้งฐานทัพเรือ โรงเรียนนายเรือ

กองทัพเรือไทยได้กำหนดให้วันที่ 19 พฤษภาคมของทุกปีเป็นวันอาภากร พร้อมกับขนานพระนามพระองค์ท่านเป็น "องค์บิดาแห่งทหารเรือไทย" ตั้งแต่ พ.ศ. 2536

## อ้างอิง

อาภากร
หมวดหมู่:วันสำคัญในเดือนพฤษภาคม
หมวดหมู่:การพรรณนาทางวัฒนธรรมของพระเจ้าบรมวงศ์เธอ กรมหลวงชุมพรเขตอุดมศักดิ์
ทางด่วนเหนือ–ใต้ (ประเทศเวียดนาม)

240px|right|CT 01, VNM

**ทางด่วนเหนือ-ใต้** (; ) เป็นชื่อสามัญที่ใช้เรียกทางด่วนในเวียดนามซึ่งอยู่ในแผนการก่อสร้าง อยู่ใกล้กับ National Highway เชื่อมต่อระหว่างเมืองฮานอยกับ Cần Thơ ทางด่วนสายนี้จะมีความยาวทั้งสิ้น 1,941 กิโลเมตร มูลค่าก่อสร้างทั้งหมด 18,500 ล้านดอลลาร์สหรัฐ 

## อ้างอิง

หมวดหมู่:ถนนในประเทศเวียดนาม
วัดคีรีโสภณ

**วัดคีรีโสภณ** หรือ **วัดเขาพระนอน** ตั้งอยู่ที่ตำบลหนองบัว อำเภอพัฒนานิคม จังหวัดลพบุรี เป็นวัดราษฏร์ สังกัดมหานิกาย อยู่ห่างจากตัวอำเภอพัฒนานิคม ประมาณ 9 กิโลเมตร จากปากทางเข้ามาอีก 2 กม. ตัววัดตั้งอยู่ติดเขา ด้านในมีทางบันได และทางรถเพื่อขึ้นเขามานมัสการพระพุทธรูปปูนปางไสยาสน์ **“พระพุทธไสยาสน์รัศมี” **มีความยาวประมาณ 50 เมตรซึ่งประดิษฐานอยู่บนยอดเขาผินพระพักตร์ไปทางทิศเหนือ และมีรูปปั้นเทวดาอยู่ด้านหน้า 7 องค์ ด้วยกันดังนี้
# ทิศเหนือ คือ ท้าวกุเวรมหาราช (ท้าวเวสสุวัณ)เป็นเจ้าพ่อแห่งพญายักษ์
# ทิศตะวันตก คือท้าววิรุฬปักข์มหาราช เป็นเจ้าพ่อแห่งนาค
# ทิศตะวันออก ท้าวธตรฐะมหาราช เป็นเจ้าพ่อแห่งคนธรรพ์
# อสุรินทราหู
# ท้าวสหัมบดีพรหม
# พระอินทร์ (ท้าวสักกะ)
# ท้าวจตุมหาราชทั้ง 4
ซึ่งองค์พระนอนนั้นจัดสร้างโดย **สามเณรสำอางค์ สิทธิสาริการณ์** ได้มาจำพรรษาอยู่ที่วัดคีรีโสภณ และได้เชิญชวน อุบาสก อุบาสิกา และประชาชนทั่วไปร่วมกันจัดสร้างเสร็จใน ปี พ.ศ. 2517 และนอกจากนี้ภายในวัดยังมีวัดมีรูปปั้นพระสังกัจจายน์ขนาดใหญ่ ปัจจุบันมี **พระครูคีรีปุญญากร **ดำรงตำแหน่งเจ้าอาวาสวัดคีรีโสภณ ในปัจจุบันองค์พระชำรุดทรุดโทรมไปมาก ทางวัดจึงได้มีโครงการบูรณะองค์พระนอนให้มีสีทองทั้งองค์เพื่อถวายเป็นพุทธบูชา


ไฟล์:WdDer com -080935535-pic11.jpg|เทวดาประจำทิศต่างๆ
ไฟล์:IMG 3330.png|ภาพก่อนการบูรณะ


## ดูเพิ่ม
* ภาพพระนอนวัดคีรีโสภณ  ลพบุรี

## อ้างอิง
* วัดคีรีโสภณ ลพบุรี 

คีรีโสภณ
หน้าต่างหลังคา

thumb|200px |หน้าต่างหลังคา
[thumb|200px |หน้าต่างหลังคาบนหลังคาของ[พระราชวังชองบอร์ด]]
**หน้าต่างหลังคา** () คือส่วนประกอบของสิ่งก่อสร้างเป็นหน้าต่างที่ยื่นออกมาจากส่วนราบที่ลาดลงมาของหลังคา หน้าต่างหลังคาอาจจะสร้างพร้อมกับสิ่งก่อสร้างเดิม หรือ อาจจะเป็นสิ่งที่มาต่อเติมภายหลังก็ได้ เมื่อสร้างห้องสำหรับใช้สอยภายใต้หลังคาที่ทำให้สร้างหน้าต่างเพิ่มเติมได้ 

หน้าต่างหลังคาช่วยเพิ่มแหล่งแสงเข้ามาภายในตัวอาคารและแหล่งถ่ายเทอากาศ แต่ไม่เหมือนกับช่องแสงหลังคา (skylight) ที่สร้างราบไปกับหลังคา ตรงที่หน้าต่างหลังคาช่วยเพิ่มเนื้อที่ในแนวตั้งให้สูงขึ้นและเพิ่มพื้นที่ใช้สอยให้มากขึ้น

"หน้าต่างหลังคาบอด" เป็นหน้าต่างหลังคาที่มองเห็นได้จากภายนอกของตัวอาคาร แต่ภายในไม่ใช่หน้าต่างจริงและปิดตาย ไม่มีประโยชน์ใช้สอยในการเป็นแหล่งแสงและแหล่งถ่ายเทอากาศ หน้าต่างหลังคาประเภทนี้เพื่อเป็นสิ่งตกแต่งที่เพิ่มความน่าประทับใจให้แก่ตัวอาคาร 

หน้าต่างหลังคามักจะเป็นส่วนสำคัญของการต่อเติมห้องใต้หลังคา

## อ้างอิง

## ดูเพิ่ม
* สถาปัตยกรรมทิวดอร์ 
* ส่วนประกอบของสิ่งก่อสร้าง

## แหล่งข้อมูลอื่น

* พจนานุกรมศัพท์สถาปัตยกรรมคริสต์ศาสนา

หมวดหมู่:ส่วนประกอบของสิ่งก่อสร้าง
หมวดหมู่:หน้าต่าง
หมวดหมู่:หลังคา
ระบบประธานาธิบดี

**ระบบประธานาธิบดี** () หรือ **ระบบบริหารเดี่ยว** () คือ ระบอบที่ตั้งให้ประมุขแห่งรัฐมีอำนาจสูงสุดอย่างเต็มที่ คณะรัฐบาลอยู่ใต้อำนาจของประมุขแห่งรัฐ (เช่น อำนาจในการแต่งตั้งหรือถอดถอนคณะรัฐบาล) ในรัฐธรรมนูญของบางประเทศ อาจให้มีตำแหน่งนายกรัฐมนตรีควบคู่ไปกับประธานาธิบดีได้ แต่ส่วนมากนายกรัฐมนตรีในระบบประธานาธิบดีจะไม่มีอำนาจเท่ากับในระบอบรัฐสภา ระบบประธานาธิบดีมีต้นกำเนิดในสหรัฐ

ประเทศที่ใช้ระบบประธานาธิบดีได้แก่ สหรัฐ บราซิล เม็กซิโก เป็นต้น

## ประวัติของระบบประธานาธิบดี
ระบอบประธานาธิบดีนั้นเกิดขึ้นครั้งแรก ณ สหรัฐ ในศตวรรษที่ 18 ช่วงสงครามปฏิวัติอเมริกา โดยมีจอร์จ วอชิงตัน เป็นประธานาธิบดีที่ได้ปลดแอกจากประเทศอังกฤษ คือ ประกาศอิสรภาพจากประเทศอังกฤษไม่เป็นเมืองขึ้นของประเทศอังกฤษต่อไป สหรัฐอเมริกาจึงได้สร้างระบบรัฐบาลขึ้นมาใหม่เพื่อให้มีความแตกต่างไปจากระบบรัฐสภาของประเทศอังกฤษ

## รายชื่อประเทศที่ปกครองแบบระบบประธานาธิบดี

### ระบบประธานาธิบดีโดยไม่มีนายกรัฐมนตรี ===Ibegin}} Thailand}}

*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
***
*
*
*
*
*
*
*
*

### ระบบประธานาธิบดีโดยมีนายกรัฐมนตรี

*
*
*
*
*
*
*
*
*
*
*
*
*
*
*
*
*
*
*
{{colend}

## อ้างอิง

หมวดหมู่:ระบบการเมือง
หมวดหมู่:ระบอบการปกครอง
หมวดหมู่:ประธานาธิบดี
หมวดหมู่:การแยกใช้อำนาจ
หมวดหมู่:สหรัฐอเมริกา
โรงเรียนเชิดเจิมศิลป์

[thumb|โรงเรียนเชิดเจิมศิลป์ ถ่ายจากอาคาร48ปี[โรงเรียนพรตพิทยพยัต|220px]]
thumb|ตราโรงเรียนเชิดเจิมศิลป์
**โรงเรียนเชิดเจิมศิลป์** () เป็นโรงเรียนเอกชน ตั้งอยู่ที่ เลขที่ 66/9 ถนนหลวงพรต แขวงลาดกระบัง เขตลาดกระบัง กรุงเทพมหานคร 10520

## ประวัติโรงเรียนเชิดเจิมศิลป์
โรงเรียนเชิดเจิมศิลป์ก่อตั้งโดย คุณครูเชิด คชเสนี และ คุณสงวน คชเสนี เปิดทำการสอนวันแรก เมื่อวันที่ 18 พฤษภาคม พ.ศ. 2497 มีนักเรียนมาเข้าเรียน 260 คน โรงเรียนเชิดเจิมศิลป์ มีขนาดเนื้อที่ 5 ไร่ ได้เช่าที่ดินราชพัสดุจากกรมธนารักษ์ กระทรวงการคลังโดยโรงเรียนพรตพิทยพยัตเป็นผู้เก็บผลประโยชน์
โดยมีคุณครูเชิด คชเสนี เป็นครูใหญ่ และ คุณสงวน คชเสนีเป็นผู้รับใบอนุญาต

ในปัจจุบัน โรงเรียนเชิดเจิมศิลป์ได้เปิดทำการสอน ตั้งแต่ระดับชั้นอนุบาล 1 ถึงชั้นประถมศึกษาปีที่ 6 ตามหลักสูตรวิชาสามัญ ของกระทรวงศึกษาธิการ โดยมีนายกวี คชเสนี เป็นผู้รับใบอนุญาต และ ผู้จัดการ ,นางจินดา คชเสนี เป็นผู้อำนวยการโรงเรียน

## เกี่ยวกับโรงเรียนเชิดเจิมศิลป์
;สิ่งศักสิทธิ์ประจำโรงเรียน
# พระพุทธรูป ภปร. เป็นพระพุทธรูปที่พระบาทสมเด็จพระเจ้าอยู่หัวภูมิพลอดุลยเดชเสด็จพระราชดำเนินในพระราชพิธีหล่อ  ณ  วัดบวรนิเวศวิหารราชวรวิหาร  เมื่อวันที่  29 สิงหาคม 2508 และโรงเรียนได้อัญเชิญไว้สักการะเป็นพระพุทธรูปปางประทานพร  หน้าตัก 9 นิ้ว ด้านหน้ามีข้อความจารึกว่า "คนชาติไทยจะรักษาความเป็นไทยอยู่ได้ด้วย มีสติสำนึกอยู่ในความสามัคคี" ประดิษฐาน ณ ซุ้มพระพุทธรูปด้านหน้าเรือนกัญจนา
# ศาลหลวงปู่ชัยมงคล  ตั้งอยู่ด้านหลังอาคารเทิดพระคุณ

;ต้นไม้ประจำโรงเรียน
* ตันหยง

;สีประจำโรงเรียน
* ชมพู หมายถึง ความรักความผูกพัน
* สีฟ้า หมายถึง ความมั่นคง ความจริงใจ
สองสีนี้ให้ความหมายคือ  ชาวเชิดเจิมศิลป์ทุกคนรักและผูกพันจริงใจต่อกันอย่างมั่นคง

;ตราโรงเรียน
ช้างชูคบเพลิง  ช้างเป็นสัญลักษณ์ของตระกูลคชเสนีซึ่งเป็นนามสกุลของผู้ก่อตั้งโรงเรียนเชิดเจิมศิลป์  แสงสว่างจากคบเพลิงเปรียบประดุจแสงแห่งปัญญาที่หากแม้นมีอุปสรรคเกิดขึ้นในชีวิต  ปัญญาที่เกิดจากการเรียนรู้ก็สามารถนำพาชีวิตของตนให้สามารถฟันฝ่าไปได้ด้วยความแข่งแกร่ง  จนบังเกิดความมั่นคงของชีวิต

## อ้างอิง

## ดูเพิ่ม
* โรงเรียนพรตพิทยพยัต

## แหล่งข้อมูลอื่น
*

หมวดหมู่:โรงเรียนในเขตลาดกระบัง
ปลาผีเสื้อติดหินน่าน

**ปลาผีเสื้อติดหินน่าน** ปลาน้ำจืดขนาดเล็กชนิดหนึ่ง มีชื่อวิทยาศาสตร์ว่า *Hemimyzon nanensis* อยู่ในวงศ์ปลาค้อ (Balitoridae) มีส่วนหัวและลำตัวตอนบนแบนราบ ปากเล็กมากอยู่ด้านล่างของจะงอยปาก ครีบอกและครีบท้องกว้าง ด้านหลังมีสีกากีหรือน้ำตาลอ่อนและมีแต้มกลมสีคล้ำ ท้องสีจาง

ขนาดเมื่อโตเต็มที่ประมาณ 4–7 เซนติเมตร

ปลาผีเสื้อติดหินน่าน สามารถใช้ครีบอกที่กว้างแกะแนบติดกับแก่งหินที่มีกระแสน้ำไหลเชี่ยว โดยกินอาหารจำพวกตัวอ่อนของแมลงน้ำและสัตว์หน้าดินขนาดเล็ก โดยการกระจายพันธุ์พบเฉพาะแหล่งน้ำที่เป็นลำธารน้ำตกบนภูเขาหรือในป่าดิบชื้นที่เป็นแหล่งต้นน้ำของแม่น้ำน่านแห่งเดียวเท่านั้น

เป็นปลาที่เพิ่งได้รับการตั้งชื่อวิทยาศาสตร์และอนุกรมวิธานเมื่อปี ค.ศ. 1998

## อ้างอิง

* หนังสือคู่มือปลาน้ำจืด โดย ดร.ชวลิต วิทยานนท์ (สารคดี, พ.ศ. 2547) 

## แหล่งข้อมูลอื่น
* รูปและข้อมูลปลาผีเสื้อติดหินน่าน

หมวดหมู่:ปลาน้ำจืด
หมวดหมู่:วงศ์ปลาค้อ
หมวดหมู่:ปลาน้ำตกและลำธาร
หมวดหมู่:ปลาที่พบในลุ่มแม่น้ำน่าน
หมวดหมู่:สิ่งมีชีวิตเฉพาะถิ่น
ปลาเสือพ่นน้ำน้ำกร่อย

**ปลาเสือพ่นน้ำน้ำกร่อย** หรือ **ปลาเสือพ่นน้ำลายบั้ง** หรือ **ปลาเสือพ่นน้ำเงิน** ปลาน้ำจืดและน้ำกร่อยชนิดหนึ่ง มีชื่อวิทยาศาสตร์ว่า *Toxotes jaculatrix* ในวงศ์ปลาเสือพ่นน้ำ (Toxotidae) มีรูปร่างเหมือนปลาเสือพ่นน้ำชนิดอื่น เช่น *[[เสือพ่นน้ำเกล็ดถี่|T. microlepis]]* หรือ *[[เสือพ่นน้ำ|T. chatareus]]* แต่ว่าปลาเสือพ่นน้ำน้ำกร่อยนั้นมีรูปร่างที่เพรียวและแบนข้างมากกว่า มีสีของลำตัวและเกล็ดออกสีเงินหรือสีขาวแวววาวมากกว่า และมีขนาดใหญ่กว่า โดยสามารถโตเต็มที่ได้ถึง 30 เซนติเมตร 

พบได้ตามแถบน้ำกร่อยเช่น ปากแม่น้ำ, ป่าชายเลน หรือตามชายฝั่งทะเลของภูมิภาคเอเชียตะวันออกเฉียงใต้จนถึงวานูอาตู, ปาปัวนิวกินีและตอนเหนือของออสเตรเลีย

นอกจากนี้แล้ว ปลาเสือพ่นน้ำน้ำกร่อยยังมีพฤติกรรมการพ่นน้ำใส่แมลงแตกต่างไปจากปลาเสือพ่นน้ำชนิดอื่น ๆ โดยมักจะพ่นน้ำในลักษณะมุมตรง สันนิษฐานว่าคงเป็นเพราะสภาพของภูมิประเทศที่อยู่อาศัย ซึ่งเป็นแหล่งน้ำกร่อยมีการสะท้อนแสงกระทบกับผิวน้ำน้อยกว่าแหล่งน้ำที่เป็นน้ำจืดหรือแม่น้ำลำคลอง

ปลาเสือพ่นน้ำน้ำกร่อย เป็นปลาเสือพ่นน้ำอีกชนิดหนึ่งที่มีการนิยมเลี้ยงเป็นปลาตู้สวยงาม แต่ทว่าการที่จะเลี้ยงให้อยู่รอดได้นั้น ต้องทำการปรับสภาพน้ำก่อน โดยต้องเติมเกลือละลายลงในน้ำให้มีรสออกกร่อยเป็นระยะเวลาประมาณหนึ่งเดือน เพื่อให้ปลาปรับสภาพตัว ก่อนจะค่อย ๆ ลดความเค็มของน้ำลงไป ถ้าไม่เช่นนั้นแล้วปลาจะปรับตัวไม่ได้ และจะตายภายในเวลาไม่นาน

## อ้างอิง

## แหล่งข้อมูลอื่น
* รูปและข้อมูลปลาเสือพ่นน้ำน้ำกร่อย

หมวดหมู่:ปลาที่พบในประเทศไทย
น้ำกร่อย
หมวดหมู่:ปลาน้ำจืด
หมวดหมู่:ปลาน้ำกร่อย
หมวดหมู่:ปลาน้ำเค็ม
หมวดหมู่:ปลาตู้
เนเวอร์แลนด์ แดนรักมหัศจรรย์

**เนเวอร์แลนด์ แดนรักมหัศจรรย์** () เป็นภาพยนตร์อังกฤษ/อเมริกัน ในปี 2004 กึ่งชีวประวัติ  ของนักเขียนบทละคร เจ. เอ็ม. แบร์รี กำกับโดยมาร์ก ฟอร์สเตอร์ บทภาพยนตร์เขียนโดยเดวิด มาจี โดยเขียนมาจากบทละครเรื่อง *The Man Who Was Peter Pan* ของแอลลัน นี ภาพยนตร์ได้รับการเสนอชื่อเข้าชิงรางวัลออสการ์ 7 สาขา รวมถึงในสาขาภาพยนตร์ยอดเยี่ยม และนักแสดงนำชายยอดเยี่ยม จากการแสดงของจอห์นนี เดปป์ และภาพยนตร์ได้ชนะเลิศรางวัลออสการ์ 1 รางวัลในสาขาดนตรีประกอบภาพยนตร์ยอดเยี่ยม โดย แจน เอ. พี. แคกซ์มาเรก ภาพยนตร์เข้าฉายครั้งแรกในประเทศไทยเมื่อวันที่ 9 กุมภาพันธ์ พ.ศ. 2548 ความยาว 106 นาที 

## นักแสดง
*จอห์นนี เดปป์ ...เจ. เอ็ม. แบร์รี่
*ดัสติน ฮอฟแมน ...ชาร์ลส์ ฟรอห์แมน
*เคต วินสเล็ต ...ซิลเวีย
*จูลี คริสตี ...เอ็มม่า ดู มอริเย่ร์
*ราด้า มิทเชลล์ ...แมรี่

## เผยแพร่
ภาพยนตร์นี้ออกฉายแบบจำกัดรอบในประเทศสหรัฐเมื่อวันที่ 12 พฤศจิกายน ค.ศ. 2004 และเปิดฉายในระดับกว้างกว่าเมื่อวันที่ 17 ธันวาคม ค.ศ. 2004

## คำตอบรับ
### บอกซ์ออฟฟิศ
ภาพยนตร์นี้มีต้นทุน 25 ล้านดอลลาร์สหรัฐ โดยทำรายได้ในประเทศสหรัฐที่ 51,676,606 ดอลลาร์สหรัฐ และในตลาดอื่นที่ 63 ล้านดอลลาร์สหรัฐ รวมบอกซ์ออฟฟิศทั่วโลกที่ 115,036,108 ดอลลาร์สหรัฐ

### คำวิจารณ์

## อ้างอิง

## แหล่งข้อมูลอื่น

* 
* 
* 
* 

หมวดหมู่:ภาพยนตร์อเมริกัน
หมวดหมู่:ภาพยนตร์อังกฤษ
หมวดหมู่:ภาพยนตร์รัก
หมวดหมู่:ภาพยนตร์ที่ออกฉายในปี พ.ศ. 2547
หมวดหมู่:ภาพยนตร์ที่สร้างจากเหตุการณ์จริง
หมวดหมู่:ภาพยนตร์ที่มีฉากในลอนดอน
หมวดหมู่:ภาพยนตร์โดยมิราแม็กซ์
หมวดหมู่:การพรรณนาทางวัฒนธรรมของอาร์เธอร์ โคนัน ดอยล์
รัฐเกร์เรโร

**รัฐเกร์เรโร** () เป็นรัฐที่ตั้งอยู่ทางตอนใต้ของประเทศเม็กซิโก มีพื้นที่ 64,282 ตร.กม. (24,819.4 ตร.ไมล์) เป็นร้อยละ 3.3 ของดินแดนในเม็กซิโก ติดกับมหาสมุทรแปซิฟิกทางทิศใต้ ติดกับรัฐมิโชอากันทางทิศตะวันตก, ติดกับรัฐวาฮากาทางทิศตะวันออก และติดกับรัฐเม็กซิโก รัฐโมเรโลส รัฐปวยบลา ทางทิศเหนือ รัฐเกร์เรโรตั้งชื่อเพื่อเป็นเกียรติแก่ประธานาธิบดีคนที่ 2 ของสหพันธ์สาธารณรัฐได้แก่นายพลบิเซนเต รามอน เกร์เรโร ซัลดัญญา (10 สิงหาคม ค.ศ. 1782 - 14 กุมภาพันธ์ ค.ศ. 1831)  ในปี ค.ศ. 2003 รัฐมีประชากรราว 3,167,400 คน เมืองหลวงของรัฐคือเมือง ชิลปันซิงโก ส่วนเมืองสำคัญอื่นได้แก่อากาปุลโก เปตัตลัน ตักซ์โก อิกัวลา และซิอัวตาเนโฆ

รัฐเกร์เรโร ถือเป็นเมืองสำคัญด้านการท่องเที่ยว มีสถานที่สำคัญ 3 แห่งด้านการท่องเที่ยวที่เรียกว่า *Triángulo del Sol* (Triangle of the Sun หรือ 3 เหลี่ยมของดวงอาทิตย์) สถานที่แรกคืออากาปุลโก สถานที่ที่ 2 คือตักซ์โก เมืองอาณานิคมที่ขึ้นชื่อเรื่องเครื่องเงิน และสถานที่ที่ 3 คืออิกซ์ตาปา/ซิอัวตาเนโฆ

## อ้างอิง

## แหล่งข้อมูลอื่น
* Guerrero State Government 

เกร์เรโร
หมวดหมู่:รัฐและดินแดนที่ก่อตั้งในปี พ.ศ. 2392
เคต บอสเวิร์ท

**แคเทอรีน แอน "เคต" บอสเวิร์ท** () เกิดเมื่อวันที่ 2 มกราคม ค.ศ. 1983 เธอมีผลงานภาพยนตร์ครั้งแรกในภาพยนตร์ของโรเบิร์ต เรดฟอร์ดในปี 1998 เรื่อง *[[The Horse Whisperer]]* บอสเวิร์ทแสดงในซีรีส์อเมริกันเรื่อง *[[Young Americans (TV Series)|Young Americans]]* ที่เธอรับบทเป็นเบลลา แบงก์ เธอมีชื่อเสียงจากการรับบทนำในภาพยนตร์เรื่อง *[[Blue Crush]]* (2002) ปีต่อมาเธอแสดงเป็นเพื่อนสาวของนักแสดงหนังโป๊ จอห์น โฮล์มส ใน *[[Wonderland (film)|Wonderland]]* แสดงคู่กับวัล คิลเมอร์ ต่อมาในปี 2004 เธอรับบทเป็นซานดรา ดี ในภาพยนตร์ของเควิน สเปซีย์ เรื่อง *[[Beyond the Sea (film)|Beyond the Sea]]* บอสเวิร์ทยังแสดงในภาพยนตร์อีกหลายเรื่อง รวมถึงใน *[[Superman Returns]]* (2006) ที่เธอรับบทเป็นลุยส์ เลน และภาพยนตร์ดราม่าในปี 2008 เรื่อง *[[21 (2008 film)|21]]*

## อ้างอิง

หมวดหมู่:นักแสดงอเมริกัน

หมวดหมู่:นักแสดงเด็กชาวอเมริกัน
หมวดหมู่:บุคคลจากลอสแอนเจลิส
หมวดหมู่:พุทธศาสนิกชนชาวอเมริกัน
หมวดหมู่:บุคคลที่เปลี่ยนไปนับถือศาสนาพุทธ
หอคอยเล็ก

thumb|220px |“หอคอยเล็ก” ที่ยื่นออกมาจากหอ
**หอคอยเล็ก** () คือส่วนประกอบของสิ่งก่อสร้างที่เป็นหอขนาดเล็ก คำว่า  ในภาษาอังกฤษ มาจากคำภาษาอิตาลีว่า  ที่แปลว่า "หอขนาดเล็ก" ที่มีรากมาจากภาษาละตินว่า  ที่แปลว่า "หอ"

หอคอยเล็กเป็นหอที่ยื่นออกมาจากกำแพงของสิ่งก่อสร้างเช่นปราสาทในยุคกลาง เดิมวัตถุประสงค์ของหอเล็กก็เพื่อใช้ในการเพิ่มระบบการป้องกันที่สามารถป้องกันตัวสิ่งก่อสร้างจากการถูกโจมตีจากกำแพงที่ติดกันโดยการสาดอาวุธไปยังจุดที่ต้องการบนกำแพงของป้อมปราการ แต่เมื่อประโยชน์ทางยุทธศาสตร์หมดความสำคัญลงไป หอเล็กก็สร้างขึ้นเพื่อใช้ในการตกแต่งเท่านั้น

## ระเบียงภาพ


ไฟล์:Douzillac gîtes (2).JPG|หอคอยเล็กฝรั่งเศส 
ไฟล์:Copper-turrets.jpg|หอคอยเล็กที่มุงด้วยหลังคาทองแดง 
ไฟล์:Turret.jpg|หอคอยเล็กที่ยื่นออกมาจากกำแพงฝรั่งเศส
ไฟล์:ChateauDeGienSuedecke.jpg|หอคอยเล็กวังเฌียงฝรั่งเศส
ไฟล์:ChaumontWestflgl.jpg|หอคอยเล็กวังโชมงฝรั่งเศส



## อ้างอิง

## ดูเพิ่ม
* ปราสาท 
* ส่วนประกอบของสิ่งก่อสร้าง

## แหล่งข้อมูลอื่น

* พจนานุกรมศัพท์สถาปัตยกรรมคริสต์ศาสนา

หมวดหมู่:ส่วนประกอบของปราสาท
หมวดหมู่:ส่วนประกอบของสิ่งก่อสร้าง
หมวดหมู่:สถาปัตยกรรมสมัยกลาง
เทศกาลภาพยนตร์นานาชาติโทรอนโต

**เทศกาลภาพยนตร์นานาชาติโทรอนโต** () เป็นเทศกาลภาพยนตร์ที่เปิดเผยแก่คนทั่วไป ที่จัดขึ้นทุก ๆ เดือนกันยายน ที่เมืองโทรอนโต รัฐออนแทรีโอ เทศกาลเริ่มในคืนวันพฤหัสบดี หลังจากวันแรงงาน (จันทร์แรกในเดือนกันยายน เป็นวันแรงงานของแคนาดา) และมีขึ้นเป็นเวลา 10 วัน มีภาพยนตร์ราว 300-400 เรื่องที่เข้าฉายในราว 23 โรงในดาวทาวน์ของโทรอนโต มีผู้เข้าร่วมในเทศกาลนี้มากถึงราว 300,000 คน

เทศกาลภาพยนตร์นานาชาติโทรอนโตเกิดขึ้นในปี ค.ศ. 1976 ที่ถือเป็นหนึ่งในเทศกาลภาพยนตร์ที่น่าเชื่อถือที่สุด ในปี 1998 นิตยสารวาไรอิตี เขียนไว้ว่า "ถือเป็นเทศกาลที่ 2 ตามหลังเทศกาลภาพยนตร์เมืองคานส์ ที่มีหนังดี ๆ ดาราแถวหน้า และกิจกรรมการตลาดที่คับคั่ง" และจากข้อความของ เนชันแนลโพสต์ในปี 1999 โรเจอร์ เอเบิร์ต เขียนว่า "ถึงแม้คานส์จะยังคงใหญ่กว่า แต่โทรอนโตก็เยี่ยม" เทศกาลนี้ยังมีมีฉายรอบปฐมทัศน์ภาพยนตร์ในอเมริกาเหนือ ที่เข้าชิงรางวัลออสการ์

เทศกาลมีศูนย์กลางอยู่บริเวณยอร์กวิลล์ ขยายไปถือใจกลางของดาวน์ทาวน์ เทศกาลยังเป็นที่รู้จักในการนำเสนอข่าว และมีกล้องและสื่อมากมายที่ร่วมในงานพรมแดง มีการนำเสนอแฟชั่นและการสัมภาษณ์ดาราดัง ถึงแม้ว่าเทศกาลจะเริ่มเน้นไปทางภาพยนตร์กระแสหลักของฮอลลีวูด แต่ก็ยังคงรากของภาพยนตร์นอกกระแสอยู่ ที่มีภาพยนตร์จากผู้กำกับ หนังหลาย ๆ ชาติ ภาพยนตร์น่าจับตามองของแคนาดา และยังมีภาพยนตร์แอฟริกา อเมริกาใต้ และภาพยนตร์เอเชีย เข้าร่วมด้วย

เทศกาลนี้ยังมีหลายสตูดิโอที่เป็นตัวเก็งออสการ์เข้าร่วม ตัวอย่างเช่น ภาพยนตร์ของเทย์เลอร์ แฮกฟอร์ด เรื่อง *[[Ray (film)|Ray]]* ออกฉายรอบปฐมทัศน์และเจมี่ ฟอกซ์ นักแสดงนำเข้าร่วมเทศกาล ซึ่งเข้าก็ได้รับ รางวัลออสการ์ สาขานักแสดงนำชายยอดเยี่ยม ในเวลาต่อมา และภาพยนตร์ *[[Slumdog Millionaire]]* ก็เข้าฉายในเทศกาลนี้ ซึ่งต่อมาก็ได้รับรางวัลออสการ์ 8 รางวัล

## อ้างอิง

หมวดหมู่:เทศกาลภาพยนตร์
โทรอนโต
ช็อกออฟเดอะนิวเอียรา

**ช็อกออฟเดอะนิวเอียรา** () เป็นอีพีลำดับที่ 2 ของวงบีสต์ และออกจำหน่ายครั้งแรกโดยคิวบ์เอนเตอร์เทนเมนต์ เมื่อวันที่ 1 มีนาคม 2010ซึ่งมินิอัลบั้มที่ 2 นี้สามารถขายได้ประมาณ 20,000 แผ่น ซึ่งเปิดตัวแนวเพลงใหม่ที่วงบีสต์ใช้ในมินิอัลบั้มนี้คือ "ร็อคโทรนิค" โดยเมื่อวันที่ 25 กุมภาพันธ์ 2010 ได้มีวิดีโอทีเซอร์พร้อมข้อความ "BEAST-SHOCK" ซึ่งโพสต์ลงในหน้าแฟนคลับของวง หลังจากนั้น โยซอป ฮย็อนซึง และดงวุนได้เปิดตัวภาพแจ๊คเก็ต และในวันที่ 27 กุมภาพันธ์ ก็ได้เปิดตัววีโอทีเซอร์ของเพลง "Just Before Shock" และในวันที่ 2 มีนาคม ทางวงก็ได้เปิดตัวเอ็มวีเต็มในชื่อ "Shock" ในเว็บไซต์ยูทูบ

## รายชื่อเพลง

### ดิจิทัลซิงเกิล

### ดีลักซ์อิดิชัน

## ชาร์ต

### ชาร์ตประจำสัปดาห์

### ชาร์ตสิ้นปี

## ประวัติการวางจำหน่าย

## อ้างอิง

## แหล่งข้อมูลอื่น
* เว็บไซต์ทางการของบีสต์

หมวดหมู่:อัลบั้มเพลงในปี พ.ศ. 2553
หมวดหมู่:อีพีภาษาเกาหลี
หมวดหมู่:อีพีของค่ายคิวบ์เอนเตอร์เทนเมนต์
เดนนิส มิลเลอร์

**เดนนิส มิลเลอร์** () เกิดเมื่อวันที่ 3 พฤศจิกายน ค.ศ. 1953 เป็นดาราตลก สแตนด์อัปคอเมดี นักวิจารณ์การเมือง นักแสดง นักวิจารณ์กีฬา ผู้ดำเนินรายการโทรทัศน์และวิทยุชาวอเมริกัน เขาเป็นที่รู้จักในการวิเคราะห์วัฒนธรรมสมัยนิยม เขามีชื่อเสียงจากการเป็นตัวแสดงในรายการโทรทัศน์ *[[Saturday Night Live]]* ในปี 1985 และต่อมาเป็นพิธีกรรายการทอล์กโชว์ของตัวเอง ทางเอชบีโอ, ซีเอ็นบีซี เขาเป็นผู้ดำเนินรายการในทุก ๆ ของรายการวิทยุ 3 ชั่วโมงแนวทอล์กโชว์ทางคลื่น เวสต์วูดวัน

ในปีหลัง ๆ มิลเลอร์ เป็นที่รู้จักในการให้ความเห็นการเมืองเชิงอนุรักษนิยม เขาเป็นนักวิจารณ์การเมืองทางช่องฟ็อกซ์นิวส์ ที่ชื่อรายการ *[[The O'Reilly Factor]]* ในช่วง "Miller Time" 

## อ้างอิง

หมวดหมู่:พิธีกรรายการทอล์กโชว์ชาวอเมริกัน
หมวดหมู่:พิธีกรรายการเกมโชว์ชาวอเมริกัน
หมวดหมู่:ชาวอเมริกันเชื้อสายสกอตแลนด์
หมวดหมู่:นักแสดงตลกอเมริกัน
เจน ดาร์เวล

**เจน ดาร์เวล** () (15 ตุลาคม ค.ศ. 1879 - 13 สิงหาคม ค.ศ. 1967)  เป็นนักแสดงภาพยนตร์และละครเวที ชาวอเมริกัน มีผลงานแสดงภาพยนตร์มากกว่า 100 เรื่อง ดาร์เวลเป็นที่รู้จักมากที่สุดจากการรับบทเป็น มา โจด ในภาพยนตร์เรื่อง *[[The Grapes of Wrath (film)|The Grapes of Wrath]]* ที่เธอได้รับการเสนอชื่อเข้าชิงรางวัลออสการ์ สาขานักแสดงสมทบหญิงยอดเยี่ยม และจากบทเบิร์ด เลดี้ ใน *[[Mary Poppins (film)|Mary Poppins]]*

ดาร์เวลเสียชีวิตจากภาวะหัวใจล้มเหลว ที่วูดแลนด์ฮิลส์ รัฐแคลิฟอร์เนีย ขณะอายุได้ 87 ปี ศพของเธอได้รับการฝังที่สุสานฟอเรสต์ลอว์เมโมเรียลพาร์ก

## อ้างอิง

หมวดหมู่:นักแสดงอเมริกัน
หมวดหมู่:นักแสดงสมทบหญิงยอดเยี่ยม รางวัลออสการ์
หมวดหมู่:บุคคลจากรัฐมิสซูรี
เลน สมิท

**วอลเทอร์ เลน สมิท ที่ 3** () (19 เมษายน ค.ศ. 1936 - 13 มิถุนายน ค.ศ. 2005) เป็นนักแสดงชาวอเมริักัน เป็นที่รู้จักจากบทบาท นาทาน เบตส์ ในซีรีส์ทางช่องเอ็นบีซีเรื่อง *[[V (1984 TV series)|V]]*, บทเมเยอร์ เบตส์ ในภาพยนตร์เรื่อง *[[Red Dawn]]*, บทบรรณาธิการหนังสือพิมพ์ที่ชื่อ เพอร์รี ไวต์ ในซีรีส์ทางช่องเอบีซี เรื่อง *[[Lois & Clark: The New Adventures of Superman]]* และบทประธานาธิบดี ริชาร์ด นิกซอน ใน *[[The Final Days]]* ที่ทำให้เขาได้รับการเสนอชื่อเข้าชิงรางวัลลูกโลกทองคำ

## อ้างอิง

หมวดหมู่:นักแสดงอเมริกัน
หมวดหมู่:บุคคลจากเมมฟิส
ระเบียงนักดนตรี

**ระเบียงนักดนตรี** () คือระเบียงประเภทหนึ่งที่มักจะตั้งอยู่ในห้องโถงเอกของปราสาท, คฤหาสน์, วัง, พระราชวัง หรือ คริสต์ศาสนสถาน ที่ใช้เป็นที่นั่งหรือยืนของนักดนตรีผู้เล่นดนตรีให้ผู้ร่วมในงานในห้องโถงฟัง บางครั้งก็จะตั้งแอบ ๆ จากแขกข้างล่าง

## ดูเพิ่ม
* ส่วนประกอบของสิ่งก่อสร้าง

## แหล่งข้อมูลอื่น
* พจนานุกรมศัพท์สถาปัตยกรรมคริสต์ศาสนา
*Minstrels' Galleries in British Castles

หมวดหมู่:สถาปัตยกรรมคริสต์ศาสนสถาน
หมวดหมู่:ส่วนประกอบของสิ่งก่อสร้าง
หมวดหมู่:ส่วนประกอบของปราสาท
หมวดหมู่:ระเบียง
ริชาร์ด ดีน แอนเดอร์สัน

**ริชาร์ด ดีน แอนเดอร์สัน** () เกิดเมื่อวันที่ 23 มกราคม ค.ศ. 1950 เป็นนักแสดงภาพยนตร์/โทรทัศน์ โปรดิวเซอร์ และนักแต่งเพลง เขาเริ่มอาชีพทางโทรทัศน์ในการแสดงในปี 1976 กับบท ดร. เจฟฟ์ เวบเบอร์ ในซีรีส์เรื่อง *[[General Hospital]]* จากนั้นมีชื่อเสียงมากขึ้นจากการเป็นนักแสดงนำในซีรีส์เรื่อง *[[MacGyver]]* (1985–1992) แอนเดอร์สันแสดงในภาพยนตร์อย่าง *[[Through the Eyes of a Killer]]* (1992), *[[Pandora's Clock]]* (1996) และ *[[Firehouse (1997 film)|Firehouse]]* (1997)

ในปี 2007 แอนเดอร์สันกลับมาแสดงทางโทรทัศน์ โดยเป็นนักแสดงนำในซีรีส์เรื่อง *[[Stargate SG-1]]* ซีรีส์ต่อยอดจากภาพยนตร์ในปี 1994 เรื่อง  *[[Stargate (film)|Stargate]]* เขารับบทนำในช่วงปี 1997–2005 และรับบทสมทบตั้งแต่ปี 2005-07 เขายังเป็นแขกรับเชิญให้กับซีรีส์แอนิเมชันเรื่อง  *[[The Simpsons]]* ชื่อตอน "Kiss Kiss, Bang Bangalore" 

## อ้างอิง

หมวดหมู่:นักแสดงอเมริกัน

หมวดหมู่:ชาวอเมริกันเชื้อสายสกอตแลนด์
หมวดหมู่:ชาวอเมริกันเชื้อสายสวีเดน
หมวดหมู่:ชาวอเมริกันเชื้อสายนอร์เวย์
หมวดหมู่:บุคคลจากมินนีแอโพลิส
เจย์ เลโน

**เจย์ เลโน** () เป็นนักแสดงตลกสแตนอัปคอเมดี และพิธีกรรายการโทรทัศน์ ชาวอเมริกัน ตั้งแต่ ค.ศ. 1992 - 2009 เลโนเป็นพิธีกรทางช่องเอ็นบีซีที่ชื่อรายการ *[[The Tonight Show with Jay Leno]]* และตั้งแต่เดือนกันยายน ค.ศ. 2009 เลโนเริ่มรายการทอล์กโชว์ในช่วงไพรม์ไทม์ ที่ชื่อ *[[The Jay Leno Show]]* ทางช่องเอ็นบีซีเช่นกัน แต่หลังจากที่รายการ *The Jay Leno Show* ถูกยกเลิกไปในเดือนมกราคม ค.ศ. 2010 ท่ามกลางปัญหาเรื่องพิธีกร เลโนก็กลับมาจัดรายการ *[[The Tonight Show with Jay Leno]]* เมื่อวันที่ 1 มีนาคม ค.ศ. 2010

## อ้างอิง

หมวดหมู่:พิธีกรรายการทอล์กโชว์ชาวอเมริกัน
หมวดหมู่:ผู้ที่ได้รับรางวัลเอมมี
หมวดหมู่:ชาวอเมริกันเชื้อสายอิตาลี
หมวดหมู่:ชาวอเมริกันเชื้อสายสกอตแลนด์
ประตูดัตช์

**ประตูดัตช์** () คือประตูประเภทหนึ่งที่แบ่งครึ่งตามแนวนอน ที่ทำให้ตอนบนและล่างสามารถปิดเปิดเป็นอิสระต่อกันได้ วัตถุประสงค์เดิมก็เพื่อเก็บสัตว์ไว้ภายในตัวอาคารขณะเดียวกันกับที่เปิดให้แสงและอากาศจากภายนอกเข้ามาในตัวอาคารได้เมื่อเปิดเฉพาะตอนบนของประตู

การปรับปรุงต่อมาทำให้เป็นประตูที่ทั้งตอนบนและล่างสามารถปิดเปิดพร้อมกันได้ด้วย

## ดูเพิ่ม
* ส่วนประกอบของสิ่งก่อสร้าง

## แหล่งข้อมูลอื่น

หมวดหมู่:ประตู
สตีฟ คาเรล

**สตีเวน จอห์น "สตีฟ" คาเรล** () เกิดเมื่อวันที่ 16 สิงหาคม ค.ศ. 1962 เป็นนักแสดง ดาราตลก โปรดิวเซอร์ ผู้กำกับและนักเขียน ชาวอเมริกัน มีชื่อเสียงจากการรับบทในซีรีส์ทางโทรทัศน์เรื่อง *[[The Daily Show|The Daily Show with Jon Stewart]]* ในช่วงปี 1999 ถึง 2004 และในซีรีส์ *[[The Office (U.S. TV series)|The Office]]* ตั้งแต่ปี 2005 เป็นต้นมา เขาแสดงในภาพยนตร์ฮอลลีวูดหลายเรื่อง อย่างเช่น **, *[[The 40-Year-Old Virgin]]*, *[[Little Miss Sunshine]]*, *[[Evan Almighty]]*, *[[Dan in Real Life]]*, *[[Get Smart (film)|Get Smart]]*, และ *[[Date Night]]* เขายังพากย์เสียงให้กับภาพยนตร์แอนิเมชันอย่าง *[[Over the Hedge (film)|Over the Hedge]]*, *[[Horton Hears a Who! (film)|Horton Hears a Who!]]*, และ *[[Despicable Me]]*

คาเรลได้รับการเสนอชื่อ "ชาวอเมริกันผู้มีอารมณ์ขันมากที่สุด" จากนิตยสารไลฟ์ เขาได้รับการเสนอชื่อเข้าชิงรางวัลลูกโลกทองคำในสาขานักแสดงนำชายยอดเยี่ยม จากซีรีส์ตลกทางโทรทัศน์ ในบทบาท ไมเคิล สก็อต จากซีรีส์อเมริกันเรื่อง  *[[The Office (U.S. TV series)|The Office]]* ในช่วงปี 2006

## อ้างอิง

หมวดหมู่:นักแสดงอเมริกัน
หมวดหมู่:ชาวอเมริกันเชื้อสายอิตาลี
หมวดหมู่:นักแสดงตลกอเมริกัน
หมวดหมู่:บุคคลจากรัฐแมสซาชูเซตส์
การนับถอยหลัง

**การนับถอยหลัง** หรือ **เคานต์ดาวน์** หรือ **ขียติคณนา** () เป็นลำดับการนับย้อนหลังเพื่อระบุเวลาที่เหลืออยู่ก่อนที่เหตุการณ์จะเกิดขึ้น โดยทั่วไป NASA จะใช้คำว่า "L-minus" และ "T-minus" ระหว่างการเตรียมการและการคาดการณ์การปล่อยจรวด และแม้กระทั่ง "E-minus" สำหรับเหตุการณ์ที่เกี่ยวข้องกับยานอวกาศที่อยู่ในอวกาศแล้ว โดยที่ "T" อาจหมายถึง "การทดสอบ" หรือ "เวลา" และ "E" หมายถึง "การเผชิญหน้า" อย่างดาวหางหรือวัตถุอวกาศอื่น ๆ เช่น ยานอวกาศ

เหตุการณ์อื่น ๆ ที่มักใช้การนับถอยหลัง ได้แก่ การจุดวัตถุระเบิด การเริ่มการแข่งขัน นับถอยหลังสู่วันปีใหม่ หรือเหตุการณ์ใด ๆ ที่ทุกคนตั้งตารอคอยอย่างใจจดใจจ่อ การใช้งานการนับถอยหลังในช่วงแรก ๆ เคยเป็นสัญญาณบอกการเริ่มต้นการแข่งขันพายเรือของมหาวิทยาลัยเคมบริดจ์

หนึ่งในความเชื่อมโยงที่รู้จักกันเกี่ยวกับจรวดครั้งแรกคือในภาพยนตร์นิยายวิทยาศาสตร์เยอรมันเรื่อง *[[Woman in the Moon|Frau im Mond]]* (แปล: *สตรีในดวงจันทร์*) ใน ค.ศ. 1929 ซึ่งเขียนบทโดย Thea von Harbou และกำกับโดย Fritz Lang โดยพยายามเพิ่มความน่าตื่นเต้นให้กับฉากการปล่อยจรวดที่มุ่งสู่ดวงจันทร์ตามเนื้อเรื่อง

## ดูเพิ่ม

*Count off
*Minutes to Midnight
*Timer

## อ้างอิง

## แหล่งข้อมูลอื่น

* NASA Countdown 101 

หมวดหมู่:เวลา
เคาต์ดาวน์ (เกมโชว์)

**เคาต์ดาวน์** () เป็นรายการเกมโชว์อังกฤษ ผลิตขึ้นโดย ลิฟท์เอ็นเตอร์เทนเม้นท์ (ไอทีวีสตูดิโอส์) ออกอากาศทางช่องแชนเนลโฟร์ ตั้งแต่วันที่ 2 พฤศจิกายน 2525 รายการมีผู้ดำเนินรายการคือนิค ฮิวเวอร์ มีผู้ช่วยคือราเชล ไรลีย์ และผู้ตรวจสอบคำศัพท์ในพจนานุกรม คือซูซี เดนต์ รายการออกฉายครั้งแรกทางแชนเนลโฟร์ มีรูปแบบซีรีส์ 50 แบบ ตั้งแต่ออกอากาศในเดือนพฤศจิกายน 2525 มีทั้งหมดมากกว่า 5,000 ตอน เป็นรายการที่มีการผลิตจำนวนตอนมากที่สุดในสหราชอาณาจักร

รายการมีผู้ดำเนินรายการคือ ริชาร์ด ไวต์ลีย์ ยาวนานกว่า 20 ปี จนกระทั่งเขาเสียชีวิตในเดือนมิถุนายน 2548 ซึ่งเดส ไลแนม มารับตำแหน่งต่อจนเขาเกษียณจากรายการในเดือนธันวาคม 2549 และต่อมาแทนที่โดยเดส โอ'คอนเนอร์ เมื่อวันที่ 2 มกราคม 2550 ทั้ง โอ'คอนเนอร์และแครอล วอร์เดอร์แมน เป็นพิธีกรร่วมด้วยกัน จนออกจากรายการไปในเดือนธันวาคม 2551

## ผู้ดำเนินรายการ

### พิธีกรหลัก

* 2 พฤศจิกายน 2528 - 1 กรกฎาคม 2548 : ริชาร์ด ไวต์ลีย์
* 31 ตุลาคม 2548 - 22 ธันวาคม 2549 : เดส ไลแนม
* 2 มกราคม 2550 - 12 ธันวาคม 2551 : เดส โอคอนเนอร์
* 12 มกราคม 2552 - 16 ธันวาคม 2554 : เจฟ สเตลลิ่ง
* 9 มกราคม 2555 - 25 มิถุนายน 2564 : นิค ฮิวเวอร์
* 28 มิถุนายน - ปัจจุบัน : แอน โรบินสัน

### พิธีกรร่วม/ผู้ตรวจสอบคำศัพท์

* 2 พฤศจิกายน 2528 - 12 ธันวาคม 2551 : แครอล วอร์เดอร์แมน
* 29 มิถุนายน 2535 - ปัจจุบัน : ซูซี เดนต์
* 12 มกราคม 2552 - ปัจจุบัน : ราเชล ไรลีย์

### พิธีกร / พิธีกรร่วมรับเชิญ

* 25 ธันวาคม 2540: วิลเลี่ยม จี. สจ๊วต
*21 ธันวาคม 2563 - 16 มีนาคม 2564 : โคลิน เมอร์เรย์
*10 กันยายน 2564: เทรเวอร์ แมคโดนัลด์
*10 กันยายน 2564: ดร.แอน-มารี อีมาฟีดอน
*10 กันยายน 2564: เล็ม ซิสเซ่

## อ้างอิง

หมวดหมู่:เกมโชว์บริติช
หมวดหมู่:รายการโทรทัศน์บริติชที่เริ่มออกอากาศตั้งแต่ พ.ศ. 2525
หมวดหมู่:รายการโทรทัศน์ภาษาอังกฤษ
ไชยลังกา เครือเสน

**ไชยลังกา เครือเสน** เกิดเมื่อวันที่ 15 ธันวาคม พ.ศ. 2447 ที่บ้านศรีพันต้น ตำบลในเวียง อำเภอเมืองน่าน จังหวัดน่าน เป็นศิลปินอาวุโสด้านดนตรีพื้นบ้านและการขับซอ เริ่มเข้ารับการศึกษาชั้นประถมปีที่ 1 ที่โรงเรียนสุริยานุเคราะห์ (โรงเรียนศรีสวัสดิ์วิทยาคาร ในปัจจุบัน) เมื่ออายุได้ 11 ปี โดยในระหว่างศึกษาอยู่นั้นมีความสนใจในการแสดงพื้นบ้านจนสามารถแสดงการขับซอได้เป็นครั้งแรกขณะเรียนอยู่ชั้นประถมศึกษาปีที่ 3  ต่อมาหลังจากจบชั้นประถมศึกษาปีที่ 4 จึงบรรพชาเป็นสามเณรจำพรรษาอยู่ที่วัดศรีพันต้น ตำบลในเวียง อำเภอเมืองน่าน  และหลังจากลาสิกขาบทแล้วได้ตั้งวงดนตรีพื้นบ้านชื่อ "ไชยมงคล" เมื่ออายุได้ 23 ปี จากนั้นเริ่มถ่ายทอดวิชาการขับซอและดนตรีพื้นบ้านทั้งสะล้อ ปิน (ซึง) ให้ลูกศิษย์ชายหญิงและผู้สนใจจนได้รับยกย่องเป็น "พ่อครู" เป็นที่เคารพนับถือ ศรัทธา ของลูกศิษย์และประชาชน ทั่วไปอย่างสูง

พ่อครูไชยลังกา เครือเสน เคยชนะเลิศการประกวดดนตรีพื้นเมืองจังหวัดน่านเมื่อปี พ.ศ. 2527 และต่อมาในปี พ.ศ. 2530 ได้รับการยกย่องเชิดชูเกียรติเป็นศิลปินแห่งชาติ สาขาศิลปะการแสดง (ดนตรีพื้นบ้าน) 

## อ้างอิง

หมวดหมู่:บุคคลจากอำเภอเมืองน่าน
หมวดหมู่:นักดนตรีจากจังหวัดน่าน
หมวดหมู่:นักดนตรีพื้นเมืองภาคเหนือ
หมวดหมู่:บุคคลจากโรงเรียนศรีสวัสดิ์วิทยาคาร
หมวดหมู่:ศิลปินแห่งชาติสาขาศิลปะการแสดง
ไทยไดมารู

**ไทยไดมารู** () เป็นห้างสรรพสินค้าจากประเทศญี่ปุ่น ตั้งอยู่ภายในศูนย์การค้าราชประสงค์ (เซ็นทรัลเวิลด์ในปัจจุบัน) ต่อมา ห้างก็ได้ย้ายไปอยู่ที่ราชดำริอาเขต ที่ตั้งปัจจุบันคือบริเวณบิ๊กซี ราชดำริ เปิดเมื่อวันที่ 10 ธันวาคม พ.ศ. 2507 โดยบริษัท ไทยไดมารู จำกัด มีทุนจดทะเบียน 25 ล้านบาท ถือเป็นห้างสรรพสินค้าที่ประสบความสำเร็จแห่งหนึ่งในสมัยนั้น มีแนวความคิดแบบห้างสรรพสินค้าจากญี่ปุ่นที่เปิดขึ้นเพื่อรองรับชาวญี่ปุ่นที่เข้ามาทำงานในประเทศไทยเป็นกลุ่มเป้าหมายหลัก ในบริเวณราชดำริที่มีสำนักงานบริษัทข้ามชาติญี่ปุ่นจำนวนมาก ไทยไดมารูยังเป็นห้างสรรพสินค้าที่มีบันไดเลื่อนแห่งแรกของไทย รวมถึงเป็นห้างสรรพสินค้าแห่งแรกของไทยด้วยที่มีการติดตั้งเครื่องปรับอากาศ ไทยไดมารูเปิดสาขา 2  ย่านพระโขนงเมื่อปี พ.ศ. 2524 

ในแง่ของประวัติศาสตร์ ห้างไทยไดมารู เคยเป็นจุดที่นิสิตนักศึกษา ใช้เป็นจุดรณรงค์ต่อต้านสินค้าจากต่างประเทศในช่วงปี  พ.ศ. 2516 ก่อนที่จะขยายตัวเป็นการเรียกร้องประชาธิปไตย จนเกิดความรุนแรงในวันมหาวิปโยค 14 ตุลาคม

ในปี พ.ศ. 2537 เมื่อไทยไดมารู ที่อยู่บริเวณศูนย์การค้าราชดำริ อาเขต หมดสัญญาลงได้ย้ายมาอยู่ที่ศูนย์การค้าเสรีเซ็นเตอร์ ถนนศรีนครินทร์ (ปัจจุบันคือ พาราไดซ์ พาร์ค) ดำเนินการในนาม บริษัท ไทยดีเอ็มอาร์ รีเทล จำกัด ด้วยทุนจดทะเบียน 50 ล้านบาท มีบริษัทไดมารู ไอเอ็นซี จากญี่ปุ่น เป็นผู้ถือหุ้นใหญ่ แต่ถึงแม้ว่าเสรีเซ็นเตอร์จะอยู่ใกล้กับโครงการบ้านจัดสรรขนาดใหญ่ หลายโครงการ และเป็นย่านที่มีกำลังซื้อสูง แต่ไม่ตรงกับความคิดที่รองรับคนญี่ปุ่นโดยเฉพาะ และยังมีคู่แข่งจำนวนมาก โดยเฉพาะซีคอนสแควร์และเซ็นทรัลพลาซา บางนา ห้างไทยไดมารูที่เสรีเซ็นเตอร์ จึงไม่ประสบความสำเร็จเท่าที่ควร

หลังจากที่ประเทศไทยประสบกับปัญหาเศรษฐกิจ จากการลอยตัวค่าเงินบาทเมื่อปี พ.ศ. 2540 ในปี  พ.ศ. 2541 ไดมารู ไอเอ็นซี (The Daimaru, Inc.) จากญี่ปุ่นตัดสินใจขายหุ้นบริษัทไทยดีเอ็มอาร์ รีเทล (THAI DMR RETAIL CO., LTD.) ให้กับผู้ลงทุนชาวไทย คือ กลุ่มพรีเมียร์ ในเครือโอสถานุเคราะห์ แต่ให้สิทธิ์ชุดผู้บริหารให้ใช้ชื่อ ไดมารู ได้ แต่หลังจากนั้น 2 ปี การดำเนินการยังไม่ดี กลุ่มพรีเมียร์จึงตัดสินใจไม่ต่อสัญญาอีกต่อไป เพื่อเปิดห้างสรรพสินค้าใหม่ ในวันที่ 31 ตุลาคม พ.ศ. 2543 ปิดตำนานห้างแห่งแรกที่มีบันไดเลื่อนและเครื่องปรับอากาศ ในปัจจุบัน จึงไม่มีชื่อ ไทยไดมารู อยู่ในประเทศไทย

## อ้างอิง

## แหล่งข้อมูลอื่น

ท
ท
หมวดหมู่:สิ้นสุดในปี พ.ศ. 2543
ไฟทอฟธอรา อินเฟสทันส

**ไฟทอฟธอรา อินเฟสทันส** () คือเชื้อราโอโอไมซีท หรือ ราน้ำที่เป็นสาเหตุที่ทำให้เกิดโรคร้ายแรงที่สร้างความเสียหายต่อมันฝรั่งที่เรียกว่า "late blight" หรือ "potato blight" โรคมันฝรั่งดังกล่าวเป็นสาเหตุสำคัญที่ก่อให้เกิดวิกฤติการณ์การสูญเสียผลผลิตมันฝรั่งขึ้นในคริสต์ทศวรรษ 1840 ความอดอยากครั้งใหญ่ในไอร์แลนด์ในปี ค.ศ. 1845 และ ความอดอยากมันฝรั่งในสกอตแลนด์ในปี ค.ศ. 1846

## อ้างอิง

## ดูเพิ่ม
* ความอดอยากครั้งใหญ่ในไอร์แลนด์ 
* มันฝรั่ง 

## แหล่งข้อมูลอื่น

*International Potato Center
*Online Phytophtora bibliography 
*Phytophthora Functional Genomics Database
*Phytophthora infestans Mitochondrial Genome Project 
*USDA-BARC Phytophthora infestans page 
*Phytophthora overview, detailed developmental stages, life cycle image at MetaPathogen 
*Organic Alternatives for Late Blight Control in Potatoes, from ATTRA 
*Google Map of Tomato Potato Blight Daily Risk across NE USA

หมวดหมู่:อาวุธชีวภาพ
หมวดหมู่:เห็ดรา
หมวดหมู่:เชื้อโรคพืช
หมวดหมู่:มันฝรั่ง
ข้าราชการพลเรือนในสถาบันอุดมศึกษา

**ข้าราชการพลเรือนในสถาบันอุดมศึกษา** คือ ข้าราชการที่ปฏิบัติหน้าที่ราชการในสถาบันอุดมศึกษาของรัฐ ยกเว้นสถาบันอุดมศึกษาของรัฐที่มิใช่ส่วนราชการ (สถาบันอุดมศึกษานอกระบบ)

## ประวัติ
ข้าราชการพลเรือนในสถาบันอุดมศึกษา เริ่มมีการกำหนดรูปแบบขึ้น เมื่อ พ.ศ. 2507 โดยการออกพระราชบัญญัติระเบียบข้าราชการพลเรือนในมหาวิทยาลัย พ.ศ. 2507 ขึ้น เพื่อกำหนดรูปแบบ และวิธีการต่าง ๆ เกี่ยวกับข้าราชการในสังกัดมหาวิทยาลัยเกษตรศาสตร์ จุฬาลงกรณ์มหาวิทยาลัย มหาวิทยาลัยธรรมศาสตร์ มหาวิทยาลัยแพทยศาสตร์ มหาวิทยาลัยศิลปากร และมหาวิทยาลัยเชียงใหม่ ให้เป็นไปในทิศทางเดียวกัน ต่อมาในปี พ.ศ. 2542 คณะรัฐมนตรีได้มีมติให้จัดจ้างพนักงานทดแทนอัตราข้าราชการพลเรือนในมหาวิทยาลัย เพื่อรองรับการออกนอกระบบในปี พ.ศ. 2545 โดยให้ได้รับเงินเดือนในอัตราที่มากกว่าข้าราชการ คือ เพิ่มขึ้น 1.7 เท่า สำหรับข้าราชการ สาย ก. และเพิ่มขึ้น 1.5 เท่า สำหรับข้าราชการ สาย ข. และ สาย ค.

ต่อมาในปี พ.ศ. 2547 ได้มีการตราพระราชบัญญัติระเบียบข้าราชการพลเรือนในสถาบันอุดมศึกษา พ.ศ. 2547 ขึ้น จึงมีการเรียกชื่อ "ข้าราชการพลเรือนในสถาบันอุดมศึกษา" แทนข้าราชการพลเรือนในมหาวิทยาลัย

ปัจจุบันไม่มีการบรรจุและแต่งตั้งข้าราชการพลเรือนในสถาบันอุดมศึกษาแล้ว โดยสถาบันอุดมศึกษาต่าง ๆ จะใช้การบรรจุและแต่งตั้งพนักงานมหาวิทยาลัยทดแทนอัตราข้าราชการเดิม ซึ่งพนักงานมหาวิทยาลัย มีสิทธิที่จะได้รับการแต่งตั้งให้ดำรงตำแหน่งทางวิชาการ และตำแหน่งผู้บริหารเช่นเดียวกันกับข้าราชการพลเรือนในสถาบันอุดมศึกษา

## คุณสมบัติของบุคคลที่จะเข้ารับราชการ
ผู้ที่จะเข้ารับราชการเป็นข้าราชการพลเรือนในสถาบันอุดมศึกษา ต้องมีคุณสมบัติทั่วไป ดังนี้
* มีสัญชาติไทย
* มีอายุไม่ต่ำกว่า 18 ปีบริบูรณ์
* เป็นผู้เลื่อมใสในการปกครองระบอบประชาธิปไตยอันมีพระมหากษัตริย์ทรงเป็นประมุข

และไม่มีลักษณะต้องห้ามลักษณะต้องห้ามตามพระราชบัญญัติระเบียบข้าราชการพลเรือนในสถาบันอุดมศึกษา

## ประเภท
ข้าราชการพลเรือนในสถาบันอุดมศึกษา แบ่งออกเป็น 3 ประเภท ได้แก่
* (ก) ตำแหน่งวิชาการ ซึ่งทำหน้าที่สอนและวิจัย ได้แก่
**ศาสตราจารย์ (ระดับ 10, 11)
** รองศาสตราจารย์ (ระดับ 9)
** ผู้ช่วยศาสตราจารย์ (ระดับ 7-8)
** อาจารย์ (ระดับ 4-6 (เดิมเริ่มที่ระดับ 3))
**ระดับอื่นตามที่ ก.พ.อ. กำหนด
* (ข) ตำแหน่งประเภทผู้บริหาร ได้แก่
**อธิการบดี
** รองอธิการบดี
** คณบดี
** หัวหน้าหน่วยงานที่เรียกชื่ออย่างอื่นที่มีฐานะเทียบเท่าคณะ
** ผู้ช่วยอธิการบดี
** รองคณบดีหรือรองหัวหน้าหน่วยงานที่เรียกชื่ออย่างอื่นที่มีฐานะเทียบเท่าคณะ
** ผู้อำนวยการสำนักงานอธิการบดี ผู้อำนวยการสำนักงานวิทยาเขต ผู้อำนวยการกอง หรือหัวหน้าหน่วยงานที่เรียกชื่ออย่างอื่นที่มีฐานะเทียบเท่ากอง
**ตำแหน่งอื่นตามที่ ก.พ.อ. กำหนด
* (ค) ตำแหน่งประเภททั่วไป วิชาชีพเฉพาะ หรือเชี่ยวชาญเฉพาะ ได้แก่
** ระดับเชี่ยวชาญพิเศษ (ระดับ 10,11)
** ระดับเชี่ยวชาญ (ระดับ 9)
**ระดับชำนาญการพิเศษ (ระดับ 7,8)
** ระดับชำนาญการ (ระดับ 6,7)
** ระดับปฏิบัติการ (ระดับ 3-5)
**ระดับอื่นตามที่ ก.พ.อ. กำหนด

การจำแนกประเภทตำแหน่งดังกล่าวนี้ยังคงอิงอยู่กับระบบมาตรฐานกลาง 11 ระดับ (เฉพาะประเภทวิชาการ และประเภททั่วไปฯ ส่วนประเภทผู้บริหาร หน่วยราชการในสถาบันอุดมศึกษาจะคัดเลือกข้าราชการที่เหมาะสมให้ดำรงตำแหน่งโดยข้าราชการผู้นั้นจะต้องดำรงตำแหน่งไม่ต่ำกว่าระดับ 3) เช่น ศาสตราจารย์ ระดับ 11, รองศาสตราจารย์ ระดับ 9, ผู้ช่วยศาสตราจารย์ ระดับ 8, นักวิชาการศึกษาชำนาญการ ระดับ 7 เป็นต้น

## อ้างอิง

## ดูเพิ่ม
* พนักงานมหาวิทยาลัย

หมวดหมู่:ราชการไทย
ข้าราชการพลเรือนชาวไทย
นิกิต้า

**นิกิต้า** () เป็นภาพยนตร์แอ็คชั่นที่ออกฉายในปี พ.ศ. 2533 เขียนบทและกำกับโดยลุค เบซอง เป็นภาพยนตร์ที่สร้างชื่อเสียงให้กับเบซอง และแอนน์ ปาริลโย นักแสดงนำหญิง ที่เป็นภรรยาของเขาในขณะนั้น เนื้อเรื่องเกี่ยวกับเด็กสาวติดยาที่ไปพัวพันคดีสังหารเจ้าหน้าที่และต้องโทษประหารชีวิต เธอได้รับการไว้ชีวิต แลกกับการทำงานเป็นสายลับให้กับหน่วยงานของรัฐบาลฝรั่งเศส

ภาพยนตร์ออกฉายในประเทศฝรั่งเศสในปี 1990 ในชื่อ *Nikita* และฉายในสหรัฐอเมริกาในชื่อ *La Femme Nikita*  ต่อมาในปี 1993 วอร์เนอร์บราเธอร์สได้นำมาดัดแปลงสร้างใหม่ ใช้ชื่อว่า *Point of No Return* (ฉายในบางประเทศใช้ชื่อว่า *The Assassin*) นำแสดงโดยบริดเจท ฟอนดา, แกเบรียล เบิร์น, ฮาร์วี คีเทล และแอนน์ แบนครอฟต์   นอกจากนั้นยังถูกนำไปดัดแปลงเป็นภาพยนตร์ฮ่องกงเรื่อง *Black Cat* (Hei mao, ชื่อไทย หัวใจเธอมันน่ากราบ) ในปี 1990   ต่อมาในปี 1997 วอร์เนอร์บราเธอร์ส ร่วมกับผู้สร้างภาพยนตร์แคนาดา ได้นำเรื่องนี้มาสร้างเป็นภาพยนตร์ซีรีส์ *La Femme Nikita* จำนวน 5 ฤดูกาล นำแสดงโดยพีตา วิลสัน และรอย ดูปัวส์ ในประเทศไทยภาพยนตร์ซีรีส์นี้ใช้ชื่อว่า นิกิต้า รหัสเธอ โคตรเพชฌฆาต  และนำมาสร้างอีกครั้งในปี 2010 นำแสดงโดยแม็คกี้ คิว 

ภาพยนตร์เรื่องนี้ เมื่อวางจำหน่ายดีวีดีในประเทศไทย ครั้งแรกโดยทีไอจีเอ ใช้ชื่อว่า "ผู้หญิงมากกว่าหนึ่ง"  ส่วนผู้ถือลิขสิทธิ์ปัจจุบัน ใช้ชื่อว่า "รหัสเธอ โคตรเพชฌฆาต" ตามชื่อภาพยนตร์ซีรีส์ที่ฉายในไทย

ในช่วงท้ายของภาพยนตร์ มีตัวละครสำคัญชื่อ "วิกเตอร์" รับบทโดยฌอง เรโน เป็นนักฆ่าชาวฝรั่งเศสที่เรียกตัวเองว่าเป็น "คนเก็บกวาด" (The Cleaner) ด้วยบุคลิกที่เป็นเอกลักษณ์ของตัวละครตัวนี้ ต่อมาเบซองได้ขยายเป็นตัวละครชื่อ "ลีออง" นักฆ่าในนิวยอร์ก ในภาพยนตร์เรื่อง *[[ลีออง]]* (Léon หรือ The Professional) ภาพยนตร์ปี 1994 นำแสดงโดยฌอง เรโน, นาตาลี พอร์ตแมน และแกรี โอลด์แมน  เบซองได้อธิบายถึงตัวละครลีอองว่า "เป็นลูกพี่ลูกน้องของวิกเตอร์" 
 
## อ้างอิง

หมวดหมู่:ภาพยนตร์โลดโผน
หมวดหมู่:ภาพยนตร์ที่ออกฉายในปี พ.ศ. 2533
หมวดหมู่:ภาพยนตร์ที่กำกับโดย ลุก แบซง
หมวดหมู่:ภาพยนตร์ฝรั่งเศส
ความอดอยาก

**ความอดอยาก** () คือภาวะการลดการบริโภคไวตามิน, สารอาหาร และ พลังงานอย่างต่ำลงอย่างผิดปกติ ความอดอยากเป็นรูปแบบที่รุนแรงที่สุดของทุพโภชนาการ ความอดอยากเป็นระยะเวลานานของมนุษย์อาจจะเป็นสร้างความเสียหายให้แก่อวัยวะภายในร่างกายอย่างเป็นการถาวร และผลสุดท้ายก็จะเสียชีวิต

องค์การอนามัยโลกว่า ความหิวเป็นศัตรูสำคัญที่สุดของสาธารณสุขของโลก นอกจากนั้นก็ยังกล่าวว่า ทุพโภชนาการเป็นสาเหตุที่ทำให้เด็กเสียชีวิตมากที่สุด คิดเป็นราวครึ่งหนึ่งของจำนวนการเสียชีวิตทั้งหมด ส่วนองค์การอาหารและการเกษตรแห่งสหประชาชาติ กล่าวว่าความอดอยากมีผลต่อประชากรกว่า 1,000 ล้านคนทั่วโลกในขณะนี้

## อ้างอิง

## ดูเพิ่ม
* ความยากจน
* การขาดแคลนอาหาร
* ความอดอยากครั้งใหญ่ในไอร์แลนด์
* รายชื่อความอดอยาก

## แหล่งข้อมูลอื่น

* FAO - Understanding food insecurity 
* FAO - What the new figures on hunger mean 
* Click to Give @ The Hunger Site
* U.N. Chief: Hunger Kills 17,000 Kids Daily  - by *[[CNN]]*

หมวดหมู่:ทุพโภชนาการ
หมวดหมู่:สาเหตุการเสียชีวิต
หมวดหมู่:ทุพภิกขภัย
หมวดหมู่:ความยากจน
หมวดหมู่:ปัญหาเศรษฐกิจ
วิศวกรรมอิเล็กทรอนิกส์และโทรคมนาคม

บทความนี้สามารถสื่อความหมายได้หลายทาง

* วิศวกรรมอิเล็กทรอนิกส์
* วิศวกรรมโทรคมนาคม